0172e3208dc7f1a47a9306fd300cc457
2021.17
engodstart.dk
17ae1e57016cf70f01ec64b69c7e2b7f
Overvej om dine sociale behov er de samme, som før du fik barn
engodstart.dk
2021.17
Måske har dit behov for sociale kontakter ændret sig? Hvad har du lyst til at lave med dine venner/veninder, når I ses, og hvad ønsker du, at dine venner gør for dig?

Vi kan ofte tro, at vores behov er de samme som tidligere, fordi vi ikke kender til andet. Men vores behov forandrer sig ofte i forbindelse med store livsforandringer. For nogen som for eksempel elskede at ses med en større gruppe på en gang, kan det pludselig ændre sig til, at de ikke kan overskue for mange mennesker, og i stedet foretrækker en eller to veninder ad gangen. Den erkendelse er vigtig for, at man kan pleje sine behov på en ny måde.


3e720744cccc2238437c264e375ff81a
Acceptér den store forandring
engodstart.dk
2021.17
Det er en stor forandring for alle at blive forælder. Det er vigtigt, at du giver dig selv lov til at mærke de forandringer, der sker med dig selv som mor. Stå ved dig selv som veninde og mor på samme tid. Måske du gerne vil vise dit netværk, at du er den samme som før og altid har tid til at ses, svare på en sms med det samme eller være den, der lige ringer og inviterer på kaffe.

Men virkeligheden er bare, at du ikke er den samme. Du er blevet mor, og det er en stor forandring. Det kan være svært at leve op til egne forventninger til, hvordan man er en god veninde, hvis man forlanger at kunne levere det samme som før.


e053cb58594dedac1387b25f26a59930
Fortæl dit netværk, hvad du har brug for
engodstart.dk
2021.17
Overvej hvordan dine venner/veninder kan hjælpe dig, og afstem jeres forventninger til hinanden. Fortæl dine venner, at du indimellem kan føle dig ensom. På denne måde kan I få talt om, hvordan de kan være en støtte for dig, i stedet for at du bider det i dig og klarer det selv.

Måske har du brug for, at dine venner/veninder minder dig om jeres aftaler, da søvnmangel og ammehjerne let får dig til at glemme tid og sted. Måske har du brug for, at de er overbærende med dig, hvis du glemmer at svare på en besked eller må aflyse en aftale i sidste øjeblik, fordi din baby er utrøstelig, og du ikke orker at få besøg eller at komme ud ad døren.


e04b98941337168e9cff0ddb0b9eed4f
Overvej hvad du selv kan gøre
engodstart.dk
2021.17
Hvis du synes, at den ene dag tager den anden, uden at du har fået kontaktet dine venner, kan du give dig selv små udfordringer. Sæt for eksempel som mål, at du hver anden dag skal tage kontakt til en person, du ikke har snakket med længe. Kan du ikke overskue et opkald, kan du nøjes med at sende en sms. Det handler ikke om at sende lange sms’er, men mere om at skabe kontakten.

Personen i den anden ende vil uden tvivl blive glad for at høre fra dig, også selvom du kun skriver. ”Jeg tænker på dig” eller ”håber du har det godt”. Jo oftere du tager initiativet og skaber kontakten i det daglige, desto nemmere bliver det at puste liv i relationen, når du igen har overskud.


722dc4be351ffcf08d1226d7c8f1b24f
Forstå din ensomhed som en social drivkraft
engodstart.dk
2021.17
Hvis du oplever ensomhed efter at være blevet forælder, kan du betragte det som en kortvarig følelse, der kan motivere dig til at opsøge social kontakt. Ensomhedsfølelsen giver os signaler om, at der er noget socialt, vi savner, hvilket gør os i stand til at handle på det. Derfor er det vigtigt, at du ikke lader dig lamme af ensomheden, men derimod betragter den som en social drivkraft. Mens du er på barsel, er det ikke alt, der kan lade sig gøre, men tiden skal nok komme.


ed9a69c959c2a9981c65d1e81c74edb3
Undgå at sammenligne dig med andre
engodstart.dk
2021.17
På sociale medier kan du følge med i andres sociale liv. Her kan du holde øje med, hvad dine venner har lavet i weekenden, eller hvem de sidder og drikker kaffe med i solskinnet, mens du er derhjemme med din baby. Vi kommer let til at sammenligne os med andre, men det er ikke altid hverken sundt eller hjælpsomt. Vi kan let føle os uden for fællesskabet, hvilket forstærker ensomhedsfølelsen.

Hvis du savner dine venner, er det bedre at skrive til dem og spørge, hvad de laver, frem for at se det på et socialt medie, hvor du ikke er i kontakt med dem.


94ebaa090808bacb61dc535f67881571
Dyrk nye relationer med dem, der har børn
engodstart.dk
2021.17
Det kan være hjælpsomt at bekæmpe ensomheden ved at opsøge andre forældre, der er i samme båd som dig. Prioritér for eksempel din mødregruppe, hvis du kan mærke, at I svinger godt sammen. Det er rart at tale med andre om de ting, der fylder i din hverdag som for eksempel tigerspring, manglende nattesøvn, amning, grød og motorisk udvikling.

Du kan også skrive med andre mødre på barsel i Facebookgruppen ”EnsomPåBarsel”  Her kan du få hjælp til at finde andre mødre i nærområdet, eller du kan mødes med andre i en virtuel mødregruppe.


d9df15c296d12bb9ab5ef8be09d8c4ba
2021.17
engodstart.dk
ef5713d19b52d8af28bb964a689c5306
0-4 uger: De basale behov er i centrum
engodstart.dk
2021.17
Mad mig, skift mig, trøst mig, put mig. Barnets basale behov er i centrum i den første tid efter fødslen.

Verden er fuld af indtryk. Lys, lyde, lugte, berøringer – sanserne arbejder på højtryk, og det kan hurtigt blive for meget for dit barn. Dit spædbarn kan kun se på kort afstand og opfanger i starten kun farver i sort og hvid. Dette er en ret smart måde at beskytte barnet mod overstimulering af sanserne. For at undgå at dit lille spædbarn overstimuleres, er det en god ide at tage det stille og roligt i disse uger. Dit barn har brug for at mærke, at du er der. Tilbyd det masser af berøring og kropskontakt, lad det lægge hud mod hud, snak blidt til det og vug det roligt, hvis det har svært ved at falde til ro.

Mange forældre oplever, at barnet efter tre uger begynder at blive urolig, irritabel og sværere at trøste. Det kan vare nogle måneder. Det bedste råd er at tilbyde masser af nærhed og at forsøge at skærme barnet så godt som muligt fra for mange indtryk.


8184d5605630c911f9105533315e3a57
5 uger: Det første store mentale udviklingsspring
engodstart.dk
2021.17
Når barnet er omkring 5 uger, falder det første store mentale udviklingsspring. Barnet er nu mere vågen og aktiv, og opdager verden på en helt ny måde. Synet bliver skarpere, og du vil opleve, at barnet observerer sine omgivelser og holder øjenkontakten med dig længere end tidligere.

De forandringer barnet oplever, kan skabe et øget behov for tryghed. Du oplever måske, at barnet græder mere end normalt, eller at det kun vil sove i dine arme. Ammer du, kan du opleve, at barnet søger brystet langt hyppigere end normalt.

Kvittér dit barns frustrationer med masser af kærtegn, blid vuggen, beroligende snak eller en stille sang.


18e02894b2ab54d8f28e719aaf0a094e
6-8 uger: Det sociale smil 
engodstart.dk
2021.17
Allerede som ganske spæd har barnet evnen til at smile. Dog er det de første uger blot en refleksbevægelse, som for eksempel kan ses, når barnet sover. Det er altså ikke en direkte respons på noget, der gør barnet glad. Det kommer til gengæld ofte efter halvanden måneds tid.

Når din baby er omkring 6-8 uger gammel, kan det begynde at smile mere bevidst til andre. Derfor kaldes det også for det sociale smil. Barnets smil er nu andet end blot en ansigtstrækning, nu bliver det faktisk udløst af noget, barnet ser og oplever. Det kan være din stemme eller dit ansigtsudtryk.

Jo mere du smiler til dit barn i denne tid desto bedre. Barnet vil forsøge at efterligne dine ansigtsudtryk, og efterhånden vil du også opleve, at små hvin og lyde bliver en del af jeres kommunikation.

Smil og babysnak kan give mange hyggelige stunder, men det kan også være intenst for nogle babyer. Hvis du oplever, at dit barn trækker sig fra kontakt og græder efter en stund med øjenkontakt og pludren, så tag en pause med trøst og fysisk kontakt. Næste gang kan du med fordel være opmærksom på at gå stille frem og hele tiden forsøge at aflæse barnets signaler.


58d0790649aef982c11304e183f109d4
8-10 uger: Barnet bliver mere opmærksom på sig selv
engodstart.dk
2021.17
Når dit barn er omkring to måneder gammel, gennemgår det endnu et af de større mentale udviklingsspring. Barnet bliver mere opmærksom på sig selv og bruger tid på at udforske for eksempel sine hænder, fødder og stemmen. Øjenkontakten bliver mere intens, og barnets bevægelser en smule mere bevidste. Dit barn kan også være meget fascineret af lys, mønstre og skygger.

Forandringerne kan gøre, at dit barn er mere pylret og kræver mere af dig. Det vil underholdes og have kontakt - og allerhelst fra jer forældre.

Udover at tilbyde barnet masser af nærhed og trøst, kan du støtte dit barn ved at opmuntre og rose, når det opdager eller prøver noget nyt. Vis barnet forskellige ting, snak om det, I ser, men lad barnet styre tempoet.


5750dec39c0c07fab225853f6dc8d2d0
10-16 uger: Mere flydende bevægelser og udforskning af stemmen
engodstart.dk
2021.17
I denne alder bliver smilet en mere aktiv del af jeres samspil. Barnet vil nu ikke kun efterligne dit smil. Det vil også forsøge at få dig til at smile ved selv at sende et smil afsted.

Den kontakt forfiner jeres kommunikation og vil forstærke båndet mellem jer.

Omkring tre måneder efter terminsdatoen falder det tredje af de ti større tigerspring. Barnets bevægelser bliver mere flydende, aktivitetsniveauet stiger, og stemmen udforskes. Dit barn finder måske ud af, at munden kan lave bobler af spyt, og du kan opleve, at det er fuldt af begejstring, når det for eksempel oplever lyde eller lys, der skifter i styrke.

De nye indtryk og færdigheder kan give en periode, hvor barnet græder mere end normalt og er mere kontaktsøgende.

Du kan hjælpe barnet ved blandt andet at:  
 • Rose og opmuntre det til at udforske og opdage nye færdigheder.  
 • Gentage barnets lyde.  
 • Lade barnet gribe fat om ting og føle på forskellige materialer.  
 • Træne barnet i at trille fra ryg til mave.


4caaffaf314baad4f823718b72602459
16-20 uger: Skeptisk over for fremmede
engodstart.dk
2021.17
Når dit barn er 4-5 måneder, begynder det at blive mere observerende.

Du kan opleve, at dit barn bliver mere skeptisk over for fremmede og måske ikke længere vil holdes af andre. Den separationsangst, babyer ofte viser, når de er omkring fire måneder, kan være frustrerende.

Husk, at det kun er et udtryk for en helt naturlig udvikling hos dit barn. Det handler ikke om, at barnet bevidst afviser nogen, men om at det aktivt tilvælger de personer, det er tryggest ved i en periode, hvor det ikke kan overskue for mange indtryk.

Barnet suger i denne periode til sig af læring og bruger sin krop mere og mere. Det begynder at kunne trille fra mave til ryg og tilbage igen og forsøger måske også at møve sig frem på maven.

Du kan opleve, at det i højere grad søger din opmærksomhed og vil underholdes. Og samtidig vil du nok også opleve, at det prøver at kommunikere mere og mere, og nye lyde finder vej ud af munden.


3a48ad3a502fda7d0a42e32545152219
2021.17
engodstart.dk
c1abec69adeec0de89192addf3c3ba40
1. Lav en velovervejet barselsplan
engodstart.dk
2021.17
Læser du dette med kort tid tilbage af barslen, kan dette råd være svært at følge. Så springer du bare til næste. Sidder du derude og læser med allerede i graviditeten eller den første tid efter fødslen, så vil vi anbefale, at du allerede i graviditeten forbereder dig på, hvordan en barselsplan bedst ser ud for dig og din familie.  

I Danmark har vi et fleksibelt barselssystem, der kan skrues sammen på mange måder, afhængigt af om du er lønmodtager, ledig, selvstændig eller studerende, og hvor der er mulighed for, at I som forældre deler en stor del af barselsugerne mellem hinanden. Dermed er der også mulighed for både at have en lang barsel, eller at vende tilbage tidligt, alt efter hvad man foretrækker.  

Er du lønmodtager, skal du senest 8 uger efter fødslen give din arbejdsgiver besked om, hvornår du vender tilbage. Det kan virke tidligt at forholde sig til en tilbagevenden allerede der, da det er umuligt at forudse, hvordan barslen kommer til at gå, og om du reelt har lyst til at forlænge eller forkorte den. Men tankerne om, hvem, hvornår, hvor længe og så videre kan være en hjælp på den længere banesigt. Forberedelsen kan skabe ro og forudsigelighed og være med til at give dig et holdepunkt fremadrettet. 

Har du en partner, så tal sammen om det og gerne tidligt i forløbet. Det vil give jer mere tid til at indstille jer hver især på arbejdslivet og barslen. Og det bliver ikke en beslutning truffet under pres, lige inden I skal sende barselsplanerne til jeres arbejdsgivere.  


121da5cc60185046b8e13c950e4a61ec
2. Tænk over dine værdier og prioriteter 
engodstart.dk
2021.17
Når du står over for den omvæltning, det kan være at vende tilbage fra barsel, begynder dit værdisæt at røre på sig.  

Dine værdier er med til at definere, hvordan du føler og handler i denne nye fase. Derfor er det en rigtig god idé, at du gør dig nogle tanker, inden det er tid til at lægge barslen bag dig.  

Tænk over: 

- Hvad er et godt familieliv for dig, og hvilken barndom ønsker du for dit barn?    
 - Hvordan harmonerer dit arbejds- eller studieliv med det? Har du de samme ambitioner og mål for karrieren som tidligere?   
 - Hvad ser du som en god balance mellem familieliv og dit arbejde eller studie? Kan du opnå den balance med dit nuværende job og arbejdstid?  

De værdier, du havde tidligere, kan have ændret sig, efter at du er blevet forælder. Og dermed kan der være behov for, at du prioriterer anderledes. Hvor det tidligere måske var arbejdet og kæresten, som blev prioriteret højest, kan børnene og familielivet have taget førstepladsen på prioriteringslisten. 

Intet er mere rigtigt end andet. Det handler blot om, at du ved at få styr på dine behov og værdier, bedre vil kunne balancere dem, når rollen som forælder skal kombineres med at være ansat eller studerende. 


bec57691a26ee0564025ebbfce16537c
3. Forvent ikke, at du kan det hele på den halve tid 
engodstart.dk
2021.17
En fælde man let kan falde i efter barslen, er at stille for høje krav til sig selv som forælder, medarbejder, kollega og studiekammerat.  

Du kan komme til at prioritere arbejdsliv eller studie lige så højt som familien, men det er sjældent realistisk.  

Gør dig selv den tjeneste at vægte dine prioriteringer, når tiden rykker tættere på, at du skal vende tilbage til arbejde eller studie. Hvis det er en vigtig værdi for dig at bidrage med mange timer på arbejdspladsen eller studiet samt være til rådighed og fleksibel, kan det blive svært samtidig at have overskuddet til at lægge stor energi i familien.  

Er det derimod en værdi for dig at bruge meget tid sammen med familien, er det måske ikke realistisk at lægge mange timer ugentligt på arbejdspladsen eller studiet, med det samme overskud og engagement, som du kunne have lyst til.  

Det er vigtigt at finde den rigtige balance, så du undgår overbelastning. 


813cc160eb2c5903959c0f7ec5324771
4. Find løsninger, der matcher dine prioriteter 
engodstart.dk
2021.17
Vi er alle individer med forskellige behov, så der er ikke noget som er rigtigt eller forkert, men det er vigtigt, at du får prioriteterne i din hverdag på plads og handler efter dem. Ved at tage aktiv stilling til, hvad der er vigtigst for dig i forhold til at trives i rollen som forælder, medarbejder og kollega, kan det blive nemmere at vende tilbage. 

Måske bliver løsningen, at du gerne vil arbejde på nedsat tid i en periode, eller at du har brug for andre arbejdsopgaver. Måske indser du, at det er nødvendigt, at du eller din partner skifter job, eller at du har brug for at aftale længere barsel med din arbejdsgiver end først planlagt.  

Nogle par har gavn af, at far eller medmor tager den sidste del af barslen og står for indkøring i daginstitution. På den måde kan du som mor få ro til at lægge din energi og dit fokus på at komme godt tilbage i arbejdsopgaverne eller undervisningen.  


7a9bddc15964cb2c0e42a675e0b51526
5. Tal med din partner om ønsker og forventninger
engodstart.dk
2021.17
Hvis du har en partner, så sæt tid af til, at I får talt samme om jeres tanker, prioriteter og ønsker til hverdagen som familie efter barslen. Måske er der nogle gøremål, som skal prioriteres og fordeles anderledes, nu hvor I begge er væk fra hjemmet i dagtimerne. Måske skal I have kigget på, hvordan I fordeler fritiden imellem jer. Er der nogle bedsteforældre, som ønsker og kan tage del i jeres hverdag. Er der andet netværk, som I ønsker og har mulighed for at inddrages i jeres hverdag. Har I mulighed for at købe jer fra nogle praktiske gøremål, fx måltidskasse eller robotstøvsuger. Får I brug for en passende cykel eller skal I med bussen, når I skal hente og bringe, til og fra job, indkøb osv.

Uanset hvad I kommer frem til, er det en vigtig og aldrig færdig samtale, som kan anbefales at have, inden barslen slutter og løbende, så I ikke kommer til at føle jer alene og eller utilstrækkelig som forælder, kæreste, kollega osv. i en travl hverdag. Har du ikke en partner, så tal med din nærmest fortrolige om dine tanker.


17947a2bf6be7b4a6bb3a513404be62e
2021.25
engodstart.dk
297898b464e73f8a3c3fea67a2bfeff7
1. Respektér rutinerne 
engodstart.dk
2021.25
Rutinetid er vigtig tid i dagtilbud. Det kan forstyrre de andre børn og fællesskabets rytmer, hvis du for eksempel afleverer midt i morgensamlingen eller henter midt i eftermiddagsfrugten. Prøv at aflevere og hente før eller efter.


662d860a1b81ffd60d8540188537291f
2. Vær til stede når du afleverer eller henter
engodstart.dk
2021.25
Hav ikke hovedet begravet i mobilen og hav tid til at få dit barn ind eller ud ad døren i ro og mag. Så er der også tid til at veksle et par ord med personalet.


979ffc7c40a784b61fd0f0bad41f8a50
3. Spørg ind
engodstart.dk
2021.25
Hvis der er noget, du undrer dig over eller synes, er lidt mærkeligt, er det meget bedre, du spørger ind til det med det samme, i stedet for at gå og putte med det. Hvis små ting vokser sig store, kan det være en hindring for et godt samarbejde.


b8b3594d3e591e0292e16036b0875a78
4. Vær åben
engodstart.dk
2021.25
Det er vigtigt for personalet at kende dit barn og jer som familie. Hvis der sker nogle ting på hjemmefronten, er det godt, at du fortæller det til personalet. På den måde kan de skabe sammenhæng og støtte barnet.


f2c8594d03bb36169c2ef8e2c223ede3
5. Aftal tid til længere snakke om dit barn
engodstart.dk
2021.25
Der er tit run på i afleverings- og afhentningstidspunkterne, så der skal afsættes tid til det, hvis du gerne vil have en lidt længere snak om dit barns trivsel. Det er muligt at bede om en længere snak, så der er fokus på dialogen gennem hele barnets vuggestue- eller dagplejetid.


6362a57a8ee7cdf837a1ba097ab19709
2021.25
engodstart.dk
169309314437711239710b9dcd39f0af
Lad målebånd og vægt vente
engodstart.dk
2021.25
Barnet skal undersøges, måles og vejes efter fødslen, men mange gange vil personalet udsætte det for netop at sikre den tætte kontakt og ro i de første timer. Nogle forældre er meget optagede af at få afsløret, hvor meget barnet vejer.

Men husk på, at det er for at udnytte barnets første vågne tid bedst muligt, at man - hvis det er muligt – vælger at vente med at veje og måle barnet.


342b54b558973089843ebdc85c5a96ea
Bed om ro på stuen, hvis det er nødvendigt
engodstart.dk
2021.25
Oplever I, at der er et rend ud og ind af stuen efter fødslen, så er det okay, at I beder om ro.

Der kan være forhold, som gør, at personalet ikke kan opfylde det ønske, men måske er de bare ikke opmærksomme på, at det er forstyrrende. Derfor er det kun godt, at I siger til.


45d2ba0cb7ab33a8fd33954665efb534
Væk med mobilerne og vent med at breake nyheden
engodstart.dk
2021.25
Et godt råd er at lægge telefoner og andet, der kan forstyrre væk, og i stedet suge de magiske minutter til jer, som den første tid med et lille spædbarn giver. En fødsel og timerne efter er en helt unik oplevelse. Vær i det – og nyd det!

I kan selvfølgelig sagtens tage billeder, men det kan være en god idé for jeres egen skyld at afvente eventuelle opkald, sms’er eller opslag på Facebook og Instagram.


225b1b4b8cd89462f13fe2ad7c982693
Undgå at fylde kalenderen med barselsbesøg
engodstart.dk
2021.25
Ro er ikke kun vigtig de første timer. Det gælder de første uger, hvor amningen skal godt i gang, og I skal lære barnet at kende.

Sig for eksempel til jeres familie og venner, at I siger til, når I har overskud til besøg. Og måske også, at I selv giver lyd, når der er overskud og nyt at fortælle. Mange gange kan velmenende beskeder med spørgsmål som Er I kommet hjem? Hvordan er det hele gået? Sender I nogle billeder? ende med at stresse mere end de gavner. Og de kan fjerne fokus fra det, der er vigtigst i den allerførste tid.


536976c2aa4362e216ab8fdf9b261647
2021.25
engodstart.dk
6150051255fb31a995c83a52a5383d78
1. Acceptér din bekymringer
engodstart.dk
2021.25
At udvikle et forældreskab er en vigtig udviklingsproces for dig som gravid. Accepter derfor de tanker, der måtte komme, og prøv at være åben for de psykologiske forandringer, du oplever lige nu.  
 Det at skulle være en forælder er en livslang proces, som du lige er startet på.

Mind derfor dig selv om, at du ikke skal kunne klare alt lige med det samme. Du vil hele tiden lære mere om dig selv og det lille barn, du venter.


c54941cd7014e6aaca0f424c0a3d6572
2. Find ro i uroen
engodstart.dk
2021.25
For nogle gravide kan bekymringerne sætte sig som en uro i kroppen. Måske det kan være svært at slappe af og du bliver let distraheret. Oplever du uro i kroppen, er det en god idé at tage hyppige pauser. Du kan eventuel lytte til noget beroligende musik imens.

Du kan også tage en daglig gåtur i byen eller i naturen. Prøv at åbne dig op for dine sanser, mens du går. Sanserne kan hjælpe dig med at få en bedre kontakt til din krop og at være til stede i øjeblikket. Samtidig hjælper det at få fokus væk fra tankerne.

- Hvad kan du se - blade på træerne, fugle, marker?  
 - Hvad kan du mærke – vinden, varme eller kulde?  
 - Hvad kan du lugte – den friske luft, blomster?  
 - Hvad kan du høre – trafikken, fugle, mennesker, der taler?  
 - Hvordan mærker du kroppen bevæge sig, mens du går?

Mærker du en uro kan du også prøve at fokusere på din mave. Føl på maven. Ae maven. Tal højt til babyen i maven. Kan du lide at synge, så kan du prøve at synge for din baby. På den måde kan du fokusere dine tanker på at være fysisk til stede og prøve, om du kan slippe uroen og bekymringerne et øjeblik.


50cc4ef1f394ce55488356c8c64006d6
3. Undgå at google dig frem til svar på dine bekymringer
engodstart.dk
2021.25
Husk, at Google ikke kender svar på dine bekymringer. Internettet er fyldt med velmenende hjemmesider, hvor formålet er at sælge produkter eller at give hurtige og gode råd til gravide. Men mange af disse sider er ikke skrevet af fagfolk, som er uddannet til at rådgive gravide. Undgå derfor at bruge tid på at google dig frem til svar på dine tanker.

Opsøg i stedet fagfolk som din læge, jordemoder, eller sundhedsplejerske, hvis du har spørgsmål, som du gerne vil have svar på. Men husk også, at det er okay ikke at kende alle svar!

Det kommende forældreskab kan sammenlignes med at gå på opdagelse i et ukendt landskab – uden kort eller kompas at støtte sig til. Øv dig i at tage et skridt ad gangen, og lær løbende af de erfaringer, du gør dig. Du bliver hele tiden klogere på dig selv, din rolle som forælder og det lille barn, du venter.


a9b5e1653b53b12bbd973e9911770804
4. Sig tankerne højt – del dem med andre
engodstart.dk
2021.25
Går du rundt med mange tanker og bekymringer, kan det være en god idé at sige dem højt. Mange kvinder skammer sig over deres bekymringer og deler derfor ikke deres tanker med andre. Andre er bange for ikke at blive forstået.

Husk, at alle kvinder oplever at have bekymringer i deres graviditet. Det er helt normalt. En måde du kan få luft fra dine tanker og bekymringer er ved at dele dem med andre. Tal med din partner, hvis du har sådan én eller en nær ven. De kan hjælpe dig med at vurdere tankerne og guide dig.

Føler du dig misforstået af dine nærmeste, eller oplever du ikke, at de tager dig alvorligt eller kan hjælpe, så tag kontakt til en professionel. Kontakt til en start din læge, jordemoder eller sundhedsplejerske, så kan de hjælpe dig.


984f843b73b042e28daa1480752a6889
5. Søg hjælp, hvis bekymringerne bliver for mange, og du ikke kan slippe af med dem
engodstart.dk
2021.25
Oplever du, at dine bekymringer tynger dig over en længere periode og forhindrer dig i dine daglige gøremål? Så kan det være en god idé at opsøge hjælp hos en professionel.  
 Manglende livsglæde og vedvarende tristhed kan være de indledende tegn på en fødselsreaktion eller en fødselsdepression.

Det vigtigste er, at du kan starte med at dele dine tanker med din læge, jordemoder eller sundhedsplejerske. De kan hjælpe dig med at finde den helt rette professionelle hjælp, som kan gøre dig i stand til at give slip på bekymringerne.


d466f66dca3721240a5869ca455451f8
2021.25
engodstart.dk
e28263c68a1480571ae0955594fee74c
Din krop gør sig klar til amning i graviditeten
engodstart.dk
2021.25
Fra naturens side vil din krop gerne amme, og det er en god forudsætning for, at det kan lykkes. Allerede i løbet af din graviditet kan du opleve, at dine bryster forandrer sig. De bliver større, og området omkring brystvorten, som man kalder areola, bliver mørkere og mere elastisk. Det gør, at barnet bedre kan se brystet og få fat.

Under graviditeten bliver der også dannet råmælk i dine bryster fra omkring uge 20. Råmælken er gullig og fyldt med proteiner, antistoffer og væksthormoner.


d8db4c58e1e22e61d545f7f871a3cf28
Din nyfødte baby skal kun have ganske lidt mælk de første dage
engodstart.dk
2021.25
Råmælken er den mælk, dit barn spiser de første dage, indtil mælken løber til. Der er ganske lidt af den – af den simple årsag, at det nyfødte barns mavesæk er meget lille.  
 Herunder kan du se, hvor meget mælk babyens mavesæk kan rumme i løbet af den første uge:

• 6 ml mælk det første døgn.  
 • 25 ml mælk på dag 3.  
 • 51 ml mælk på dag 7.


6f69f2ab582114c62c0ae5d8965f738c
Mælken løber til 3-5 dage efter fødslen
engodstart.dk
2021.25
At mælken løber til betyder, at mælkens sammensætning ændrer karakter, og der kommer en større mængde mælk. Den bliver mere fed og får nu den hvide, let blålige farve, som man forbinder med mælk.

Hvor råmælken dannes hormonelt i løbet af graviditeten, er en forudsætning for, at denne mælk løber til, at barnet sutter på dit bryst. Jo mere og jo hurtigere du lægger dit barn til brystet efter fødslen, des hurtigere vil mælken løbe til.


d2b208aa04218794c5088d83e1b71c6f
2021.17
engodstart.dk
f3123dc7b64e360daaf30f3620518d36
Redebygning
engodstart.dk
2021.17
En anden måde at forberede sig på forældreskabet kan være at få styr på de praktiske ting. Tal sammen om, hvilke ting det lille barn har brug for i starten. Det kan blandt andet være tøj og bleer til de første par måneder, barnevogn og seng. Hvordan og hvornår skal I anskaffe jer disse ting? I kan også tale om, hvor barnet skal pusles i hjemmet, så I kan få installeret en pusleplads.

Vend, om I skal købe alle ting, eller om I kan låne noget i jeres omgangskreds? I kan også overveje at købe nogle af tingene brugt? I er altid velkomne til at kigge forbi jeres nærmeste Mødrehjælpen butik, hvor I kan finde brugt tøj samt lækre hjemmestrikkede trøjer. Eller I kan købe legetøj og udstyr.

Har I brug for ekstra hjælp til at anskaffe jer de første og vigtigste ting til jeres kommende barn, kan I her på engodstart.dk ansøge om en babypakke.


233c33afa1719c7314fcac69c9b970d6
Deltagelse i tilbud fra sundhedssystemet
engodstart.dk
2021.17
Det kan anbefales, at I begge deltager i de forskellige tilbud, som sundhedssystemet tilbyder. Det kan være graviditetsundersøgelser, jordmoderkonsultationer, fødselsforberedelse. Her kan du som mor eller far stille konkrete spørgsmål til fagpersoner om for eksempel graviditet, fødsel, amning, og hvad du ellers mangler svar på. Du kan også fortælle om dine bekymringer, tvivl og svære følelser.

Benyt jer endelig af disse tilbud og se det som en mulighed for, at I i fællesskab kan forberede jer på den første tid som forælder.


bd733102c9956c8836fe66111605b6e0
Tid med dine nærmeste
engodstart.dk
2021.17
Du kan også forberede dig på forældreskabet og familielivet ved at bruge tid med dine nærmeste. Det kan være forældre, bedsteforældre, søskende eller venner. Vær åben omkring, hvad du har brug for af støtte fra dem, eller sig fra, hvis du oplever, at det bliver for meget.

Tænk over, og har du en partner, så tal sammen om, hvem I kan få hjælp fra, hvis der bliver behov for det. I kan for eksempel forestille jer følgende scenarie og snakke om, hvem I ville gå til, hvis den situation skulle opstå:

I har ikke sovet ordentligt i flere dage, og der er nul overskud på kontoen hos nogen af jer. Hvem vil I kunne spørge om hjælp til:

- Indkøb og madlavning  
 - Rengøring  
 - En gåtur med barnevognen, mens baby sover, så I kan sove  
 - ...

Det er en god ide, at du/I allerede nu får fortalt personerne omkring jer, at I forestiller jer, at I kommer til at få behov for hjælp, og at I håber, at de er klar på at træde til, når I siger til. Når først batterierne er i bund, er det svært at række ud og bede om hjælp.

Tal også med andre, som er i samme situation, eller som allerede er blevet forældre. De vil kunne guide jer i forhold til det, som venter. Her kan I med fordel også bruge spørgsmål fra tidligere til at få gang i samtalen. Og husk, det er helt okay og naturligt at blive opslugt af forældreskabet og at bruge tid på at tale med andre om det.


1fa99dd0bad9f93f613ee74c078b4770
Juster forventningerne og øv dig i at tage en dag ad gangen
engodstart.dk
2021.17
Mange kommende forældre kan opleve, at der er høje krav og forventninger til det at være en børnefamilie i dag. Prøv, om du kan tænke mindre på krav og forventninger fra andre og justér måske også dine egne forventninger til, hvad der er muligt med et spædbarn. Kan du for eksempel fortsat dyrke sport tre aftener om ugen? Eller arbejde hele weekenden? Tal sammen om det og acceptér, at I ikke kan alt.

Vær god mod dig selv og din partner. Det kan være ved at opmuntre hinanden, når I ser, at den anden gør det godt. Det kan også være ved at støtte og tilbyde hjælp – men også at bede om hjælp, når du selv synes, det er svært. Husk, at alt ikke kan være perfekt - I gør det helt sikkert så godt, som I kan.

Øv jer i ikke at være i kontrol med alt, men at tage en dag ad gangen.


5764555ffcc696e8896c150fd52a4a23
2021.31
engodstart.dk
f0cb3eed8a69ca2d5894c1a1319d8e22
Hvor skal vi hen - kendte eller nye omgivelser? 
engodstart.dk
2021.31
Skal I rejse til et andet land, hvor det hele er ukendt, spændende og uforudsigeligt? Eller føles det tryggere at rejse i eget land eller til et feriemål, hvor du/I tidligere har været og kender ud og ind?

Uanset hvordan din familie er sammensat, er det vigtigt at mærke efter, hvad du/I kan overskue som forældre!


d06fdf961c68b6ae0b4efc046b152776
Transport – hvordan og hvor længe?
engodstart.dk
2021.31
Hvordan kommer I hen til feriemålet? Skal I med bil, tog, færge, fly? Hvordan er mulighederne for, at barnet kan sove, spise, amme og blive skiftet undervejs? Skal barnet sidde stille længe ad gangen eller der mulighed for at gå rundt (fx på en færge) undervejs?

Hvad er jeres tidligere erfaringer med transport? Plejer snacks og små 'gaver' skabe ro i situationen?


f822f0c181666a75030dd3ee0f592e85
Hvordan skal vi bo? 
engodstart.dk
2021.31
Uanset om I skal bo i en lånt campingvogn eller i et hus med egen pool i Sydeuropa, så overvej om ferieboligen egner sig til jer som familie.

Er der mange trapper? Er der et sted, hvor barnet kan puttes i rolige omgivelser? Er der højstol, tremmeseng eller andet udstyr, som I har brug for? Har I brug for et køkken, så I selv kan lave mad?


b24553ffe6970e5ccfba2e655c28b30f
Mulige aktiviteter på ferien?
engodstart.dk
2021.31
Tal sammen på forhånd om mulige aktiviteter, der hvor I skal holde ferie – og vær indstillet på at ændre planer undervejs, hvis dagsformen ikke er til den store udflugt.

Tænk over mulige aktiviteter hjemme i ferieboligen og i nærområdet, som passer til jer som familie - for eksempel legeplads, vandlege, læse bøger, se på dyr, bygge hule, male på sten, tag på picnic, tage i svømmehal eller på strand, synge sange. osv.

Pas på med ikke at have for mange aktiviteter om dagen, og mærk efter hvornår børnene og du selv har brug for en rolig dag hjemme.


78de8c0922743c0c24bbfe5fbafb2c40
Hvor længe skal vi være væk?
engodstart.dk
2021.31
For nogle kan 1 uges ferie være nok, før man vender tilbage til hverdagen, mens det for andre slet ikke føles som en ferie med mindre, man har været væk hjemmefra i mindst 3 uger.

Nogle børn har brug for en tilvænningsfase i forhold til alle de nye ferieindtryk, for eksempel transport, mange mennesker, larm, nyt sted at bo og sove, mange aktiviteter osv.

Overvej hvad der er passende for, at dit barn og du som forælder kan nå at omstille jer til feriemiljøet og komme ind i en ferierutine, inden turen går hjem igen.


6198927c1bdd11c54c1012836c50d886
Hvem skal vi holde ferie sammen med?
engodstart.dk
2021.31
Der kan både være fordele og ulemper med at holde ferie sammen med andre.

“Gamle spøgelser” kan kigge frem, hvis man har et kompliceret forhold til sine forældre eller svigerforældre. Sammenbragte børn kan måske have svært med at enes, eller vennernes opdragelse eller grænser er anderledes fra jeres.

Omvendt kan flere voksne være med til at tage sig af børnene, og give dig eller jer som par et pusterum. Bedsteforældre kan for eksempel passe barnet, så I kan få lidt kvalitetstid som par. Eller kan man aftale med venner, at I på skift har børnene, hvis de leger godt sammen. Her er det vigtigt, at det lille barns alder og behov bliver taget i betragtning. Ikke alle børn er trygge ved ikke at have forældrene i sigte, især hvis de er små. Om ikke andet kan du/I få pauser og gå en tur, mens andre holder øje med barnet, når det sover.


e45ca2fb84ac1cdad983b90eb4aae97d
2021.17
engodstart.dk
a838e5b276cb9fa0c1d6769a3a6f6039
Prøv med beroligende lyde - white noise
engodstart.dk
2021.17
Hvid støj/white noise er monoton lyd, som kan virke behagelig og afslappende Du har muligvis oplevet, at dit barn finder ro, hvis hårtørreren, støvsugeren eller tørretumbleren kører.  De monotone lyde minder måske barnet om, hvordan det var inde i livmoderen.

Du kan finde white noise-lydene i diverse apps eller på YouTube. Skru ikke for højt op for lyden, og sørg for at placere telefonen eller den afspiller, du bruger, med god afstand til barnet. Den bør placeres uden for sengen. Giv heller ikke dit barn høretelefoner på.


8403bd67455bd21424a3afde2e2d4e85
Brug et bomuldstæppe som dyne
engodstart.dk
2021.17
En del børn sover med en for varm dyne. Overvej at bruge et bomuldstæppe i stedet for. Et betræk til en voksendyne, som er foldet på midten, kan også bruges.

Du skal gøre, som når du lægger rent vasketøj sammen. Du skal folde dynebetrækket, så det halveres, og blive ved med dette, indtil det når en størrelse på cirka en stor dækkeserviet. Nu kan du lægge det på dit barns krop. Når barnet ligger på ryggen i sengen/vuggen, lægges det sammenfoldede dynebetræk fra brystet og ned til fødderne. Lad betrækket falde ned på begge sider af barnets krop, så det slutter til, og barnet ikke oplever kold luft på siderne af kroppen. Barnets arme skal være over hovedet eller oven på betrækket.

Tyngden fra en stor flade, som det sammenfoldede dynebetræk, kan virke beroligende på dit barns nervesystem og dermed hjælpe barnets krop med at finde ro. Dine hænder kan det samme og er nogle gange nok.


325b6d4e6c3042c6b2d3c0d608597e95
Placér hovedet højere end numsen
engodstart.dk
2021.17
Nogle børn har godt af at få hævet hovedgærdet en smule.  Det er lidt lettere for barnet at trække vejret i lodret position end vandret. Tyngdekraften sørger for at eventuel mælk i barnets mave, holdes lettere ned i mavesækken og ikke bevæger sig lidt op i spiserøret, som enkelte børn kan opleve.

Er hovedet hævet mere end numsen, vil tyngdekraften hjælpe med at holde mælken nede i mavesækken, selvom baby aser, maser og presser, når det i søvne fordøjer maden.

Undgå at få barnets hovedet hævet ved at bruge af puder. Det skal gerne være selve sengen, som kan justeres. I nogle tremmesenge kan man eksempelvis hæve bunden, og ellers findes der sengeforhøjere til sengens ben, som man kan sætte under benene i hovedenden.


478e884f99a6255100a04e0ae7ac2649
Skab faste rammer så det ikke er for spændende at være vågen
engodstart.dk
2021.17
Dit barn kan være så begrejsrtret for alt det nye, det kan og oplever, at det ikke har lyst til at give slip og overgive sig til søvnen, når det er træt.  Derfor kan dit barn både have svært ved at falde i søvn og blive i søvnen. Du kan måske også opleve, at det lidt større barn har mange ønsker og behov, når det ligger i sengen og skal sove.

Hvis I ikke har det, så overvej et fast putteritual. Det kan I begynde på, når barnet er 3-4 måneder. Et putteritual kan hjælpe til, at dit barn ved, hvad der skal ske, og hvornår det er sengetid.

Det samme gælder, hvis dit barn vågner om natten. Hold det simpelt og skab nogle gode vaner for, hvad I gør, når barnet vågner. Hold lystet slukket eller dæmpet, giv dit barn bryst eller flaske, nus det eller gør noget andet, som du ved virker beroligende, men undgå unødvendige aktiviteter, så aften- og nattetimerne ikke bliver alt for spændende for barnet.


7d96b0b89f191ae6e5417f6b29ac33f5
Gear ned inden sengetid
engodstart.dk
2021.17
Det er også en god idé at geare langsomt ned inden sengetid, så du signalerer til dit barn, at nu sker der ikke mere spændende i dag. Nu skal der ro på.

”Det handler om at skrue ned for “festen” ved at dæmpe lyset, lydene og aktivitetsniveauet. På den måde hjælper du dit barns nervesystem med at forstå, at nu skal vi have lidt ro,” fortæller Anja Kreutzmann.

Du kan også tænke over at begrænse dit barns skærmbrug op til sengetid. Kunstigt lys fra en skærm kan nemlig virke opkvikkende på barnet, så det får svært ved at falde i søvn.


2d3862db71c8e37a152d6cbe9f459fa8
2021.17
engodstart.dk
b556718f45f291fbafca00e37c06029c
En lur på brystet hud mod hud
engodstart.dk
2021.17
Det er en god idé at udnytte de muligheder, der er for hud mod hud-kontakt med barnet. Det vil ikke kun give dit barn en masse nærvær og tryghed. Kontakten kan også gøre, at du får lettere ved at finde dig til rette i den nye rolle, da den vil få din puls og mængden af stresshormoner i kroppen til at falde.  
 Du kan lade barnet ligge kun i ble på din brystkasse. Det kan for eksempel være mens barnet sover.


f887610873e2442220216bf26164f36c
Hyggestunder ved puslebordet
engodstart.dk
2021.17
I de første uger er det de færreste babyer, der har puslebordet som favoritsted, men efter nogle måneder vil det typisk ændre sig. Til den tid kan du med fordel gribe alle de muligheder, der opstår for at skifte ble eller give barnet et nyt sæt tøj på. Puslebordet er nemlig et oplagt sted til en god hyggestund.  
 Læn dig ind over bordet, så du kan få skabt en god øjenkontakt. Gentag barnets lyde og ansigtsudtryk. Skift hele tiden mellem den nære kontakt og opgaven med at skifte ble eller tøj. Hav øje for, hvordan dit barn har det, og sæt gerne ord på det, du ser og mærker. ”Du er da en værre grinebider i dag”, ”orv, for et gab, du er ved at være træt nu” eller ”du har da helt kolde fødder, lad os se at få strømper på”. Ved at du sætter ord på, får dit barn en oplevelse af at være set og forstået.  
 Når du gør noget, som barnet kan mærke, er det en god idé, at du fortæller, hvad der skal ske, inden det sker. På den måde er barnet forberedt. Sig for eksempel: ”Nu tager jeg din ble af” eller ”jeg løfter dig lige lidt op, så vi kan få trøjen af”. På den bliver det trygt for barnet. Vær også opmærksom på at gå roligt frem og gør tingene i et tempo, så barnet kan følge med.


412d6efed1638770687d066abb42ebad
Øjenkontakt og gang i grimasserne
engodstart.dk
2021.17
Barnet ser ikke så langt i starten. Derfor er det godt at komme tæt på, når du snakker med det. I de første uger er en afstand på omkring 30 cm fra barnets hoved til dit passende.

Når barnet er et par måneder gammel, får det nemmere ved at holde øjenkontakt i længere tid ad gangen, og der begynder at komme mere ansigtsmimik, smil og lyde ind i barnets kommunikation.  
 Der kan opstå magiske stunder, når du gentager barnets lyde og bevægelser. Hvis barnet for eksempel rækker tunge, så prøv at gøre det samme og afvent, hvad der sker. Når du gentager det, barnet gør eller siger, vil barnet føle sig betydningsfuldt.


dc23c70b690add6c09d12eb641de1ce1
Gåture med barnevogn eller bæresele
engodstart.dk
2021.17
Tril en tur med jeres barn, når det er tid til lur, så kan din kæreste også få lidt tid til sig selv imens. Har I en bæresele eller en vikle, kan du også tage barnet deri. Det er en god måde at få skabt en tæt kontakt til barnet på.


87205a8a8378b530e8b375c7c959215f
Trøst og tryghed på armen
engodstart.dk
2021.17
Hvis jeres barn er lidt uroligt eller ked af det, så tag det på armen og vug det stille og roligt, mens du nynner en sang eller taler med en beroligende stemme. Prøv at holde den samme vuggende bevægelse i for eksempel ti minutter. Sæt eventuelt en alarm på din telefon. Man kommer nemt til at skifte stilling flere gange og for hurtigt. At holde den samme bevægelse kan virke beroligende på barnet (og måske også på dig).  
 Husk, at det er naturligt, at børn er urolige og kede af det, og at det ikke altid er tydeligt hvorfor. Det er vigtigt at rumme barnets følelser og trøste, så godt du kan. Ved for eksempel at sige ”Nårhh, du er ked af det”, fortæller du dit barn, at du ser det, og det føler sig ikke alene. Hvis du er ved at blive træt og irriteret, er det fuldt forståeligt. Men sørg så hellere for at lade din partner tage over, hvis det er muligt.  
 Bliver jeres barn bliver ammet, kan det nogle gange være svært for dig at stille noget op, fordi maden er hos mor. Og I kan opleve, at I ender i et mønster, hvor barnet kun vil puttes og trøstes af mor.  
 Selvom I kommer ind i sådan en periode, så lad være at giv op, men sørg for at have barnet så meget hos dig som muligt. Hvis det ikke fungerer, når jeres barn er træt eller ked af det, så udnyt tidspunkterne, når barnet lige har fået mad eller er vågnet fra lur.


be884a62004423f3bbccfb8630a6f98a
Et bad 
engodstart.dk
2021.17
De første gange jeres baby skal bades, er det en god idé, at I er sammen om det. Men efterhånden som barnet er trygt ved at komme i bad, kan det være et oplagt far-barn projekt. Vælg et tidspunkt, hvor barnet er mæt og ikke for træt, så I får den bedste oplevelse ud af det. Som når du skifter ble og giver tøj på, er det også i badet godt at forberede barnet på, hvad der sker ved hele tiden at fortælle, hvad du gør, og hvad barnet skal.  
 Husk aldrig at gå fra dit barn i badekarret. Heller ikke selvom barnet sidder i en badestol.


2cab42e82ee8feed642541355910ffd9
En flaske med erstatning 
engodstart.dk
2021.17
Sundhedsstyrelsen anbefaler fuld amning af babyer, indtil de er 6 måneder. Men for mange er det en stor udfordring at få amningen til at fungere. Måske har I også måttet indse, at den enten slet ikke kom op at køre, eller at jeres barn ikke kan klare sig udelukkende med modermælk, men har behov for supplerende modermælkserstatning, for eksempel til natten.  
 Flaskemåltider er en god anledning for dig til at komme på banen som far. Det kan give jer mange gode stunder sammen. Når barnet starter med skemad, får du også rig mulighed for at give barnet mad.


f075cdf6d5f012cfb8a385128e64f028
Leg på gulvet, hvor du følger barnets initiativ 
engodstart.dk
2021.17
At du som forælder ser og følger barnets initiativer, når I er sammen, giver barnet de bedste forudsætninger for at udvikle sin selvstændighed og evne til fordybelse.  
 Det kan du blandt andet gøre ved at lægge dig på gulvet sammen med barnet, være nærværende og have din opmærksomhed på barnet. Afvent barnet og vær opmærksom på, hvad det finder på. Måske kigger barnet på en bold og rækker ud efter den. Du kan følge det initiativ ved at sige ”du kigger på bolden”. Måske siger barnet også en lyd, så kan du følge barnet ved at gentage lyden i samme tone. Det kan også være, at barnets initiativ er at vise dig en følelse, måske ved at grine eller smile. Du kan her følge initiativet ved at sige ”ej, du ser glad ud”. Som du nok kan fornemme, kræver det ro og tilstedeværelse fra din side. Det er barnet, der underholder dig, og ikke omvendt.


c445ca98a5250700a87f2c7617106fe2
Lege og øvelser, der styrker barnets motoriske udvikling
engodstart.dk
2021.17
En stærk ryg er en vigtig forudsætning for barnets motoriske udvikling, for eksempel at sidde selv, at kravle og så videre. Allerede fra barnet er helt spæd kan I begynde at træne ryggens muskulatur ved at lægge barnet så meget som muligt på maven, når barnet er vågent.  
 Du kan også styrke barnets balance ved for eksempel at give det flyve- og svingture på knæene, liggende på en stor gymnastikbold eller i et lagen. Hvis barnet kan lide det, kan du også prøve at svinge det forsigtigt med hovedet nedad. Vær opmærksom på, at du skal have fat i kroppen i de forskellige lege og øvelser. Når barnet er lille, er dets led endnu ikke klar til træk i arme og fødder.


2dcd364903695de25d8695cf6b70451d
2021.21
engodstart.dk
51283ec870a83fce87a92ce4f4fc1d64
1. Planlæg hvornår I skal tale sammen om det, der er svært
engodstart.dk
2021.21
Det kan være en god idé at lave en aftale med sin partner om at sætte tid af til at tale sammen om vanskelige ting. På den måde kan I begge være forberedt på samtalen, og I bliver ikke forstyrret i det, I ellers er i gang med.

Fortæl din partner, at der er noget vigtigt, du gerne vil tale om – eksempelvis når barnet sover til middag. Så giver du den anden mulighed for mentalt at forberede sig, og I kan undgå den utryghed, der kan opstå ved et pludseligt ”angreb”.


9b2db96baf36ace85df4eb94eba6eff0
2. Lad den anden tale ud – også selv om du er uenig
engodstart.dk
2021.21
Når I taler sammen, kan det være en god idé, at I skiftes til at tale helt ud, uden at den anden afbryder. Og ja, det kan godt være rigtig svært i praksis. Måske er du ikke enig i det, din partner siger, og du kan have behov for at korrigere det, der bliver sagt eller give udtryk for dine egne synspunkter.

Hvis det er svært at overholde, kan det være en hjælp, at have en ”talestav” – den som har talestaven har ordet.

Ved at skiftes til at tale, får I begge mulighed for at give udtryk for egne følelser og behov – og ikke mindst at lytte til den andens. Det er ikke sikkert, at I bliver enige, men I vil sikkert få en bedre forståelse for hinanden.


ee55259162c1b63e6fb9a51df41c2a04
3. Vis interesse for din partner
engodstart.dk
2021.21
Brug ti minutter hver aften til at tale om jeres dag. Sluk for mobilen, tv´et, computeren osv., så I har hinandens udelte opmærksomhed. Lyt interesseret på, hvad han eller hun fortæller dig. Lad være med at afbryde for at fortælle om dine egne oplevelser, men stil gerne uddybende spørgsmål.

Selvfølgelig kan I tale sammen om det, der optager jer, på andre tidspunkter af dagen. Men i en travl hverdag er man ofte samtidig optaget af andre ting eller nødt til at tage sig af børnene.

Derfor kan det være godt at afsætte et tidspunkt, hvor I ikke beskæftiger jer med andet end hinanden.


7f0b7bcb19adec8f44b7db27278515db
 4. Anerkend din partners synspunkter
engodstart.dk
2021.21
Du kan for eksempel vise din partner, at du har hørt hans eller hendes synspunkt ved at gentage det.

"Så det, jeg hører, at du siger er... Er det rigtig forstået?" Den anden kan så bekræfte eller korrigere.

Det kan måske virke lidt kunstigt, men I slipper for at blive frustrerede over ikke at føle jer hørt. Der er også mindre risiko for, at I misforstår hinanden, og I giver hinanden en oplevelse af at blive taget alvorligt.

Der er sjældent én sandhed, men der vil ofte være forskellige perspektiver på en problemstilling. I behøver ikke at være enige, men ved at anerkende den andens synspunkter, nedtrapper I konflikten.

Selvom I er uenige, skal I selvfølge gøre noget ved problemet. Men ved at anerkende hinandens synspunkter, kan I undgå følelsen af at være forkert og skulle forsvare sig.

I stedet kan I fokusere på dét, der rent faktisk er problemet, uden at det skaber afstand mellem jer. Det giver jer bedre forudsætninger for at komme frem til et kompromis.


150eb5fce5a5be9a2e64d524627f70ae
5. Sig undskyld
engodstart.dk
2021.21
I alle parforhold sker det, at man kommer til at misforstå og såre hinanden. Men det er vigtigt at kunne sige undskyld og tilgive hinanden for at komme videre på en god måde.

Måske føler man ikke, at man har gjort eller sagt noget forkert, men derfor kan man godt anerkende, at det man har sagt eller gjort, har gjort den anden ked af det eller vred. Den reaktion kan man godt beklage.

Man behøver altså ikke nødvendigvis at sige ordet ”undskyld”, men måske ”jeg er ked af, at det jeg sagde, gjorde dig ked af det” eller ”det var ikke min mening at...”.


858eeef0fe1795bc70fe89941ece3d7d
2021.25
engodstart.dk
082667395de4dd721645c9430ca305f5
At blive far
engodstart.dk
2021.25
Hvad glæder du dig til ved at skulle være far? Og hvad frygter du?

Hvad synes du gør én til en god far? Hvis du skal pege på en rollemodel som far, hvem vil det så være og hvorfor?

Hvad forventer du af dig selv som far?

Er der forventninger til dig fra din kæreste, familie eller andre, som du er bange for ikke at kunne leve op til?

Kender du andre nybagte fædre, som du kan tale med om, hvordan det er at blive far – både i tiden op til fødslen og efter?

Hvilke muligheder er der, for at du kan holde barsel? Er barsel noget, du har lyst til?


a4ee0808d1109d24a44101b57e67c970
Din rolle under graviditet og fødsel
engodstart.dk
2021.25
Hvordan ser du din rolle i løbet af graviditeten? Vil du med til jordemoderbesøg, scanninger og fødselsforberedelse? Hvad synes din kæreste, at du skal? Og har du mulighed for at få eller tage fri for at tage med?

Hvor mange ting og hvor meget udstyr, synes du, I skal købe til barnet på forhånd? Og hvor mange penge synes du, I skal bruge på det?

Hvad vil du gøre for at støtte din kæreste under fødslen? Hvad tænker din kæreste, at hun har brug for fra dig under fødslen?

Tilknytningen til jeres barn starter lige efter fødslen. Barnet kan fra start både se, lugte, føle og høre – det kan derfor være godt, at I giver barnet masser af nærkontakt i den første tid. I forhold til at få amningen godt i gang vil barnet skulle være meget hos din kæreste, men et godt råd vil være at udnytte de muligheder, der opstår for dig til at holde barnet og have det liggende hos dig hud mod hud. Hvad tænker du selv, om de første timer efter fødslen? Hvor hurtigt vil du gerne have mulighed for at holde barnet? Og har du lyst til at klippe navlestrengen?


da7508b9f78a54e552181781fd3ab368
Den første tid efter fødslen
engodstart.dk
2021.25
Hvad forventer og håber du at kunne gøre sammen med dit nyfødte barn? Hvad forventer din kæreste af dig? Og har du nogle forventninger til hende?

Betyder det noget for dig, om jeres barn bliver ammet eller får modermælkserstatning? Hvordan tænker du, at du kan støtte din kæreste i amningen?


adb4517f402b13ee312ab4d01b85ba3f
Hverdagen og alt det praktiske
engodstart.dk
2021.25
Hvordan har du det med at skulle på arbejde efter to ugers barsel? Hvordan har din kæreste det med at skulle være alene til den tid?

Hvem står for oprydning, rengøring, indkøb og madlavning hjemme hos jer? Tænker du, at der vil være behov for en anderledes fordeling eller andre løsninger på alt det praktiske, når I er blevet forældre? Har I familie eller venner, som kan hjælpe jer, hvis der bliver behov for det?

Hvordan vil du have det med at komme træt hjem fra arbejde til et hus, der roder og lugter, et tomt køleskab, en grædende baby og en udkørt kæreste? Hvad plejer I at gøre, når I begge er trætte, og der er praktiske ting, som skal ordnes? Kan den løsning også fungere i en ny hverdag som forældre?


925473b754359189afdfab38d1deedbe
Fritid, venskaber og parforholdet
engodstart.dk
2021.25
Hvor meget tid forventer og håber du, at der bliver til dine fritidsinteresser og til at se dine venner? Hvordan fordeler I fritiden i jeres forhold i dag? Tænker du, at der vil være behov for at tænke i en ny fordeling, når barnet er født?

Hvad har du af tanker om jeres parforhold og sexliv, når I bliver forældre? Er der noget, du tænker, at du kan gøre for at pleje jeres parforhold til den tid? Er der noget du kan gøre for at støtte din kæreste og give hende mere overskud – og omvendt?


9fd061ff0d2c54a1979ea58049240f19
2021.25
engodstart.dk
c30c0e88e98b17f535a1442470ef34b0
Vær ærlig om, at det er svært
engodstart.dk
2021.25
Det er først og fremmest vigtigt, at du er ærlig over for dig selv, om at du har det svært. På den måde kan du bedre arbejde med de tanker, der måtte komme. Læs herunder om, hvordan du kan være nysgerrig på dine tanker.

Det at være og blive forælder er en livslang proces, som du kun lige er startet på. Mind derfor dig selv om, at du ikke skal være verdensmester-forælder med det samme. Du vil hele tiden lære mere om dig selv og dit barn, og du kommer til at lave fejl mange gange, når du skal lære barnets behov og signaler at kende. Dit barn kan godt holde til det.

Øv dig i at tage små skridt og accepter, at der er meget, du ikke kan kontrollere eller styre.


b038c189eb877e42b348e985050e4b4c
 Vær nysgerrig på din tristhed
engodstart.dk
2021.25
Hvis du oplever, at din tristhed fylder meget i graviditeten, kan du prøve at være nysgerrig på dine tanker.

Tankerne er med til at modne dig til forældreskabet, og derfor kan tankerne også være en medspiller, hvis du tør gå på opdagelse i dem. Prøv at mærke efter og tænk over, om der er noget konkret, som gør dig ked af det.

Du kan for eksempel stille dig selv nogle af disse spørgsmål:  
 - Er der noget i min hverdag, som er svært?  
 - Er der nogle oplevelser, som gør mig ked af det?  
 - Er der noget, jeg ville ønske var anderledes?  
 - Er der noget, jeg, min partner eller omgangskreds kan gøre anderledes?

Er det svært at svare på spørgsmålene – eller oplever du, at dine svar gør dig mere ked af det, så kan du have brug for at tale med nogen om det.


b5b12b8184e343d62914841d6b475baf
Undgå glansbillederne på de sociale medier og lyt til dig selv
engodstart.dk
2021.25
Under graviditeten vil du opleve, at mange har gode råd, som de gerne vil dele med dig. Særligt på de sociale medier kan du opleve mange delinger af gode erfaringer, men også glansbilleder af familielivet. Glansbilleder som er lykkelige øjebliksbilleder, men som ikke viser det fulde billede af en situation.

Vær opmærksom på, at rådene kan stikke i alle mulige retninger, som ikke nødvendigvis vil gavne dig, din partner og jeres barn.

Prøv at lukke ned for det hele for en tid. Lyt i stedet til dig selv og mærk efter, hvad der føles rigtigt og rart for dig og dit barn.


cc6ab4629564b108b5f00a2aff15a9ac
Fortæl andre om din tristhed
engodstart.dk
2021.25
Når du er gravid og oplever tristhed, er det vigtigt at dele dine tanker og følelser med andre.  
 Har du en partner, så start med at fortælle ham eller hende, hvordan du har det. På den måde kan din partner bedre forstå dig og dine reaktioner, og det kan afhjælpe, at I går skævt af hinanden. Har du ikke en partner, kan du tale med en god ven eller din familie.


d045923102494d443c0beb2da1a76ec4
Opsøg hjælp, hvis tristheden er vedvarende og hæmmer dine daglige gøremål
engodstart.dk
2021.25
Oplever du at være trist i en længere periode, eller oplever du, at din tristhed hæmmer dig i din dagligdag, er det vigtig at opsøge hjælp.

Fortæl om din tristhed til din læge, jordemoder eller sundhedsplejerske, så kan de hjælpe dig.  
 At være trist og græde meget gennem længere tid eller oplevelsen af en manglende lyst til livet kan være indledende tegn på en fødselsdepression. Faktisk opstår 1 ud af 3 fødselsdepressioner allerede under graviditeten. Så selv om ordet fødselsdepression kunne lyde som en depression, der først opstår, når barnet er født, er det ikke altid tilfældet.

Hvis du oplever vedvarende tristhed, er det derfor vigtigt, at du er opmærksom på dine signaler allerede under graviditeten.


747a9e2f82f20055a394a2d86273b27d
2021.25
engodstart.dk
b1d9d09b30f4ea47c6eadf60fe2b2272
Alsidig personlig udvikling 
engodstart.dk
2021.25
Under temaet alsidig personlig udvikling arbejder dagtilbuddene med, at børnene udvikler bl.a. gåpåmod, selvtillid og selvværd.

Temaet beskriver, at det pædagogiske personale i dit barns dagtilbud skal støtte dit barn i at udtrykke sine følelser, løse konflikter og udfordringer, og i at fordybe sig i leg og aktivitet.

Personalet skal også sikre, at dit barn føler sig tryg og har lyst til at lære nyt og deltage i fællesskaber.


b07033a4c23c9fa92664d58051574d60
Social udvikling
engodstart.dk
2021.25
Temaet social udvikling handler om dagtilbuddets arbejde med, at alle børn deltager i fællesskaber.

Det pædagogiske personale skal bl.a. hjælpe dit barn med at være en god legekammerat. Og personalet skal støtte barnet i at kunne starte lege og komme med i andres lege.

De skal også hjælpe dit barn med at mærke egne følelser og forstå andres følelser.


66a13ad2338227ba50dd0e4dd4c06f74
Kommunikation og sprog
engodstart.dk
2021.25
Temaet kommunikation og sprog handler om personalets arbejde med dit barns sproglige udvikling og muligheder for at kommunikere tanker, følelser, behov og ideer i fællesskab med andre.

Temaet beskriver, at det pædagogiske personale i dagtilbuddet skal være gode sproglige rollemodeller.

Det betyder, at dit barn kan lære sprog fra dem hele dagen, for eksempel når de leger sammen, læser bøger, tegner eller skriver.

Det pædagogiske personale skal lytte, stille spørgsmål, snakke med dit barn, fortælle historier, lege med ord og hjælpe dit barn med at sætte ord på sine følelser, tanker og ideer.


05c3cf21d8779f83a59901e21f93bc37
Krop, sanser og bevægelse
engodstart.dk
2021.25
Temaet krop, sanser og bevægelse handler om, hvordan dagtilbuddet støtter dit barns kropslige udvikling,. Målet er, at dit barn får lyst til at udforske og eksperimentere med mange forskellige måder at bruge kroppen på.

Det pædagogiske personale skal give barnet mulighed for at bruge sin krop, mærke: ”hvem er jeg? Hvad kan du? Og hvad kan jeg?”. Personalet skal også støtte barnet i at bruge alle sine sanser både de ydre sanser (lugtesansen, synssansen, smagssansen og høresansen) og de indre sanser (labyrintsansen, muskel-led-sansen og følesansen)

Personalet skal også lære barnet, hvad andre børn og voksne fortæller med krops- og ansigtsudtryk.


308849a83623c549ebcb4b2ef9718a76
Natur, udeliv og science
engodstart.dk
2021.25
Temaet natur, udeliv og science beskriver, at dit barn i sin tid i dagtilbud skal have forskellige oplevelser i naturen og med naturfænomener. Mødet med naturen udvikler barnets nysgerrighed og lyst til at udforske.

Barnet skal gøre sig erfaringer med udeliv, for eksempel på stranden, i skoven, i byen eller på landet. Her skal det pædagogiske personale og børnene sammen undersøge naturen og dens fænomener fx regnorme, vand, vind, og lys.

Det pædagogiske personale skal spørge ind til dit barns ideer, viden og tanker, og sammen skal de gå på opdagelse i verden omkring dem.


a534bbebf40c2d481c5f5c86eec65cbc
Kultur, æstetik og fællesskab
engodstart.dk
2021.25
Temaet kultur, æstetik og fællesskab handler om to ting. For det første, at børn i dagtilbud skal opleve forskellige kulturelle fællesskaber, og for det andet at de skal prøve kræfter med forskellige kreative udtryksformer.

Dit barn skal i dagtilbuddet stifte bekendtskab med forskellige traditioner, værdier og kulturer og deltage i forskelligartede fællesskaber.

Dit barn skal også have mulighed for at stifte bekendtskab med æstetik og kreativitet, fx teater, musik og billedkunst, og barnet skal have mulighed for selv at skabe og producere.


15dd47859296ac01fb9f488059277489
2021.17
engodstart.dk
ee9938324f7e113f5c968342cdacd638
+ Børnetilskud til enlige forsørgere:
engodstart.dk
2021.17
Børnetilskud til enlige forsørgere består af to tilskud:  
 • Det ordinære børnetilskud, der betales per barn  
 • Et ekstra børnetilskud, der betales uanset, om du har et eller flere børn på din bopæl.  
 Børnetilskuddet udbetales kvartalsvis.  
 For at være berettiget til børnetilskud for enlige forsørgere, skal du være reelt enlig. Læs, hvad det indebærer på Mødrehjælpens hjemmeside.

TEST: https://moedrehjaelpen.dk/holdepunkt/viden-og-raad/ordbog-reelt-enlig/ (METTE TH hvordan indsættes links i denne harmonika funktion)

Du skal selv søge om tilskuddet på borger.dk. TEST: https://www.borger.dk/familie-og-boern/Familieydelser-oversigt/boernetilskud

Hvert år skal du digitalt underskrive en erklæring for at bekræfte, at du fortsat er enlig. Erklæringen kommer i din e-boks. Udfylder du ikke erklæringen, stoppes udbetalingen af tilskuddet.  
 Hvis du bliver forælder igen, eller et barn, du har været samværsforælder for, flytter hjem til dig, skal du være opmærksom på at søge om tilskud til det nye barn på adressen. Det sker ikke automatisk.


61955df5667091db04673af5d6d38667
+ Børnebidrag – bidrag fra den anden forælder
engodstart.dk
2021.17
Børnebidrag skal betales af den forælder, som ikke har barnet boende. Hvis du er bopælsforælder, vil du typisk være berettiget til bidrag fra barnets anden forælder, hvis han eller hun ikke på en anden måde deltager i forsørgelsen af jeres barn, og hvis barnet er minimum 9 ud af 14 dage hos dig.

Børnebidrag betales hver måned, indtil barnet fylder 18 år. Børnebidragets størrelse afhænger af jeres indkomster.  
 Du kan beregne bidragets størrelse på Familieretshusets hjemmeside. TEST: https://familieretshuset.dk/foraeldreansvar/foraeldreansvar/boernebidrag/beregning-af-boernebidragets-stoerrelse

I kan enten selv lave en aftale om børnebidrag, eller I kan få hjælp af Familieretshuset til at fastsætte det. Laver I aftalen selv, kan I med fordel anvende Familierethusets aftaleskema. TEST: https://familieretshuset.dk/media/1357/boernebidrag\_aftale.pdf


c0b9528f02156ae323115d765bfce583
+ Bidrag fra den anden forælder ved særlige begivenheder
engodstart.dk
2021.17
Hvis du ikke bor sammen med dit barns anden forælder, kan du i nogle tilfælde søge om støtte fra den anden forælder til særlige begivenheder.  
 Det kan for eksempel være hjælp som mor i forbindelse med fødslen eller i løbet barslen, eller bidrag til barnets navngivning/dåb og senere også.  
 Læs mere om, hvad de særlige bidrag fra den anden forældre kan gå til, på Mødrehjælpens hjemmeside. TEST: https://moedrehjaelpen.dk/holdepunkt/viden-og-raad/boernebidrag-og-saerlige-bidrag-aldrig-boet-sammen-raadgivning/


7e54d1c854effba16e9180be18c33e86
+ Særligt børnetilskud, når faderskabet ikke er fastslået (eller ved ukendt far)
engodstart.dk
2021.17
Hvis faderskabet ikke er fastslået, kan du ikke få børnebidrag. I stedet kan du søge om særligt børnetilskud. Det særlige børnetilskud bliver udbetalt i stedet for det børnebidrag, du normalt ville få fra barnets far. Størrelsen på det særlige børnetilskud svarer til børnebidraget.  
 Du har ret til særligt børnetilskud hvis:  
 - faderskabet ikke er fastslået, men der er påbegyndt en faderskabssag.  
 - familieretshuset eller Familieretten har fastslået, at barnets far er ukendt.  
 - du er blevet kunstig befrugtet ved hjælp af donor.  
 - dit barn opholder sig i Danmark.  
 - du har boet eller arbejdet i Danmark i mindst 6 år inden for de sidste 10 år.  
 Har du fået særligt børnetilskud, mens faderskabssagen var under behandling, bortfalder tilskuddet, når og hvis faderskabet fastslås.  
 Læs mere om betingelserne og søg om tilskuddet på borger.dk. TEST: https://www.borger.dk/familie-og-boern/Familieydelser-oversigt/boernetilskud?frm5=micro-articles-list-8a3e870f-53ac-41d5-96eb-b3ea074fedc1


aa56f8c5727b38d18812fa2425ad19cc
+ Børnetilskud, hvis barnets anden forælder er død
engodstart.dk
2021.17
Hvis barnets ene forælder dør, udbetales der automatisk et særligt børnetilskud til den forælder, som barnet bor hos. Er begge forældre døde, udbetales tilskuddet til den person, der har overtaget forældremyndigheden. Det særlige børnetilskud svarer til børnebidraget.

Der er særlige regler for blandt andet udlændinge og danskere, der flytter tilbage til Danmark.  
 Læs mere om reglerne på borger.dk. TEST: https://www.borger.dk/familie-og-boern/Familieydelser-oversigt/boernetilskud?frm6=micro-articles-list-fee0c0ad-6d97-43f0-88f1-8632a7617db5


4decf44b2267df1ae306ca8826fca592
+ Forhøjet beskæftigelsesfradrag for enlige forsørgere
engodstart.dk
2021.17
Er du enlig forsøger, er du i arbejde, og har du ret til at modtage børnetilskud for enlige forsørgere, så har du også ret til et forhøjet beskæftigelsesfradrag. Det vil betyde, at du skal betale mindre i skat.  
 Fradraget forhøjes automatisk, når du bliver enlig forsørger. Størrelsen på fradraget beregnes ud fra din indtægt.

På Mødrehjælpens hjemmeside kan du finde mange flere artikler om økonomi til forældre. TEST: https://moedrehjaelpen.dk/holdepunkt/viden-og-raad/oekonomi/


e19cfb11242557ce9f2322ef0879add6
2021.25
engodstart.dk
64a0cb56b7cd7c89758708f5859cf54f
Øv dig på at skabe en relation til dit ufødte barn
engodstart.dk
2021.25
Allerede i graviditeten er du i gang med at udvikle en relation til dit ufødte barn. Man kan sige, at der udvikles en usynlige følelsesmæssige navlesnor mellem dig og dit barn. Dette kaldes også for den prænatale tilknytning. Denne tilknytning er vigtig både for dit barn og for dig, og for de fleste gravide, vil dette ske som en naturlig proces i løbet af graviditeten.

Oplever du, at det kan være svært at danne en relation til dit ufødte barn, kan du i løbet af graviditeten øve dig på at styrke din relation til dit ufødte barn.

Her er nogle eksempler på, hvordan du kan øve dig på den følelsesmæssige tilknytning til din baby i maven:

- Kærtegn maven, som hvis du sad med barnet i dine arme  
 - Syng eller nyn for barnet i maven  
 - Tal til dit barn i maven – fortæl hvilke familie barnet er på vej til at blive en del af  
 - Forestil dig barnet – hvordan ser det ud? hvilke kendetegn mon barnet får?  
 - Tænk på den relation du ønsker at får med dit barn - hvad skal I opleve sammen?

Over tid vil barnet ikke bare være et barn, men vil udvikle sig, til at blive dit barn.


f2e664da3d81904de6db8f4c91ae8d00
Fortæl andre, at du er gravid også tidligt i forløbet
engodstart.dk
2021.25
Mange kvinder oplever, at bekymringerne er størst i første del af graviditeten, som kaldes 1. trimester, og strækker sig fra uge 0 – 12. I denne fase sker der store forandringer inde i dig med det lille foster. Forandringer som er helt usynlige, og som du højest sandsynligt ikke vil kunne mærke. Det er blandt andet i denne fase, at alle fosterets organer dannes. Men det er også her, at der er størst risiko for, at du kan opleve en spontan abort.

Af frygt for at noget kan gå galt, vælger mange kvinder ikke at fortælle om deres graviditet før efter 12. uge. Men at gå alene med graviditeten og samtidig opleve bekymringer om fosteret kan have en forstærkende effekt og øge bekymringerne.

Del derfor med dine nærmeste, at du er gravid også tidligt i dit graviditetsforløb. På den måde har de lettere ved at forstå, hvad der sker inde i dig, og hvilken proces du allerede er i gang med at gennemleve.


ca057629e73cf0cd82cfb327c5a46185
Husk at dit ufødte barn er robust
engodstart.dk
2021.25
Prøv om du kan slippe din kontrol over barnet i maven. For du kan ikke tænke dig til en god udvikling for dit barn. Det er kroppen der er på arbejde og ikke din hjerne.

Husk på, at dit barn er robust. Så prøv om du kan tro på, at baby har en naturlig og sund udvikling i din mave.


8eaa9c970cb74a4ad2162c0fa97d71d7
Baby arbejder allerede på at blive klar til livet uden for livmoderen
engodstart.dk
2021.25
I løbet af graviditeten er din baby i maven i fuld gang med at udvikle sig, og blive klar til livet uden for din livmoder. Baby er også ved at lære dig at kende. Det kan høre dit hjerteslag. Det hører din stemme og det reagerer på dine bevægelser.

Er du i midten eller slutningen af graviditeten kan du prøve, om du kan få baby til at bevæge sig. Det kan du gøre ved, at du sætter din egen krop i bevægelse. Prøv for eksempel at trykke på maven, at hoppe, eller svinge med armene. Du kan også prøve at drikke iskoldt vand. Det er forskellige måder, som du kan få baby til at sparke og bevæge sig.

Oplever du fortsat ro i maven, kan det være, at den lille sover tungt og ikke kan vækkes lige nu. Du kan derfor prøve igen lidt senere.

Er du bekymret for, om dit barn bevæger sig nok i maven – så tal med din jordemoder om det.


c4ce4952174a0edfa4607a9ec463b4d9
Del din bekymring med andre
engodstart.dk
2021.25
Er du bekymret over dit barns tilstand i maven – eller er du mange for at miste dit ufødte barn er det vigtigt at du tør dele dine tanker med andre.

Begynd med at dele dine tanker og bekymringer med din læge eller jordemoder. Sammen med dem kan du blive klogere på din babys helbred. Helt konkret kan I måske lytte en ekstra gang til babys hjertelyd. Eller I kan trykke på maven og se, om I kan få baby til at sparke.

Din læge eller jordemoder vil også kunne henvise dig til en psykolog, hvis du har brug for at få sat flere ord på din angst for at miste.


54f18356eda055a3243dd2057a5bbfaa
2021.25
engodstart.dk
76c9b1b779b591569f835ad1e44d90e5
Hvor meget skal mit barn sove?
engodstart.dk
2021.25
Når dit barn er omkring halvandet år, bliver behovet for søvn om dagen mindre, og det kan efterhånden klare sig med en enkelt lur – ofte efter frokost.

Et barn mellem 1-3 år år har et søvnbehov på 12-14 timer i døgnet.


eb64f0ea8a7a6d0c39a6a7249c2e4c95
Hvordan kan jeg få mit barn til at sove? 
engodstart.dk
2021.25
Dit barn kan synes, at det er kedeligt at skulle i seng. Nogle gange er der pludselig også en masse behov lige op til sengetid. Så vil dit barn have vand, så vil det lige høre den allersidste godnathistorie, og så vil det have strømper først på og så af igen. Ja, det kan være en lidt af en kamp at få et 2-3-årigt barn til at sove.

Et fast putteritual kan ofte være en hjælp. Det hjælper barnets nervesystem med at falde til ro og signalerer samtidig, at nu er det sengetid. Børn kan godt lide gentagelser og finder en tryghed i at gøre det samme hver aften. Et putteritual kan bestå af, at I tager nattøj på, børster tænder, læser en historie inde i sengen og synger en godnatsang.


47a603ee708aa9d00f23a0b0118d62d9
Hvordan lærer jeg mit barn at falde i søvn selv?
engodstart.dk
2021.25
Nogle børn har fra en tidlig alder lært at falde i søvn selv for eksempel i deres barnevogn. Et lidt ældre barn kan dog godt have svært ved at falde i søvn på egen hånd om aftenen, da det kan føles utrygt. Jo ældre børn bliver, jo mere bevidste bliver de også på verden omkring sig. Dit barns fantasi kan være livlig i denne alder, og pludselig kan eksempelvis mørke virke ubehageligt. Derfor kan du være nødt til at sidde ved sengekanten, indtil dit barn er faldet i søvn, hvilket kan være en tidsrøver i længden.

Selvom du gerne vil have, at dit barn falder i søvn selv, kan du ikke forvente, at det sker fra den ene dag til den anden. I kan øve jer ved, at du går ud af værelset, inden dit barn sover helt. Bliver barnet ked af det eller kalder på dig, går du tilbage og trøster det. Fortæl, at nu skal det sove, og gå så ud af værelset igen. Fortsæt indtil dit barn sover, og husk at give trøst og kærlighed, så dit barn ikke føler sig forladt eller bange. Du kan for eksempel stå uden for værelset og lægge tøj sammen eller læse, mens du venter på, at der bliver ro.

En anden metode er, at du bliver på værelset, men rykker dig gradvist længere hen mod døren aften for aften.

Sørg også for, at dit barn er trygt. For eksempel ved, at det har en tændt natlampe, eller at døren står på klem, så det kan høre, at I er i nærheden.


f6bcfe429a1b6527fed4043ee5cfed0a
Skal mit barn sove på faste tidspunkter?
engodstart.dk
2021.25
En fast sengetid kan hjælpe dit barn med at få en stabil døgnrytme. Der kan selvfølgelig være situationer, hvor I må afvige fra de faste sovetider. Det er helt okay og kan sagtens lade sig gøre. Nogle børn har dog lettere ved skiftende sengetider end andre, så det handler også om at kende sit eget barn og dets behov. Prøv jer frem, så I kan erfare, hvad der fungerer for jer.

Viser dit barn tegn på træthed, er det altid en god idé at lægge det i seng. Hvis dit barn først bliver overtræt, kan putningen blive rigtig svær.


6900ef90a97255c29d80a7fca0697886
Hvornår skal mit barn stoppe med at sove lur om dagen?
engodstart.dk
2021.25
Mange børn stopper med at sove lur omkring 3-årsalderen. Dit barn kan dog stadig godt have brug for en lur et stykke tid efter børnehavestart, hvor der kan være mange nye indtryk.

Hvis dit barn sover middagslur og har svært ved at sove om aftenen, kan du prøve at skære ned på luren eller helt droppe den. Vær dog opmærksom på, at dit barn stadig kan have brug for at sove til middag, selvom det ikke viser tegn på træthed om aftenen. En lur i vuggestuen eller børnehaven kan for eksempel være et nødvendigt afbræk for dit barn, så det har energi til at lege resten af dagen. Derfor kan det også være en ide, at du i stedet justerer sovetiden, og eksempelvis forkorter luren gradvist, eller putter dit barn lidt senere om aftenen.

Alternativt kan dit barn måske nøjes med at ligge og slappe af om eftermiddagen, så det frem for at sove lur får ladet op med en afslappende pause.


d94c065f4aa28f0c5916b1e911c26563
Må mit barn se fjernsyn eller bruge tablet inden sengetid?
engodstart.dk
2021.25
Det kan være en god idé at begrænse skærmbrug op til sengetid. Kunstigt lys fra en skærm kan nemlig have en opkvikkende effekt på barnet, så det herefter har svært ved at falde i søvn. Det er især brugen af tablets og mobiltelefoner, der udfordrer børns søvn, da man her får lyset fra skærmen direkte op i ansigtet. Forskning viser, at små børns brug af touchskærme kan betyde, at de er længere tid om at falde i søvn og samtidig sover mindre.


5184cd73ee9d81195b4128744918c8a2
Hvorfor vågner mit barn så tidligt?
engodstart.dk
2021.25
Hvis dit barn vågner før klokken seks hver morgen, vil det meget ofte skyldes, at det er blevet en vane for dit barn. Derfor skal du hjælpe dit barn med at ændre den vane. Det gør du ved at prøve at få dit barn til at sove igen, så det lærer, at det ikke er morgen for eksempel klokken 4.30. Lad så vidt muligt være med at stå op, selvom dit barn vågner på dette tidspunkt. Læg dig eventuelt ind til barnet på en madras for at vise, at man altså stadig skal sove.

Nogle dage må man dog også bare acceptere, at sådan er det, hvis dit barn ellers virker frisk og veludhvilet. Forhåbentligt er det så bedre igen i morgen.


7ed4d57f4ea9e8d8357dc7aa47c7717e
2021.25
engodstart.dk
2580cfc6fd05f72d5b455a692dcac544
Nyfødt
engodstart.dk
2021.25
En nyfødt baby sover 15-18 timer i døgnet, men ofte i korte perioder på 2-4 timer ad gangen.  
 Dit spædbarn kan ikke kende forskel på dag og nat endnu, og kan derfor godt komme til at bytte rundt, så det sover dagen væk og er vågen om natten i stedet.

Du kan eventuelt prøve at lære baby, at der er forskel på dag og nat ved ikke at tænde for meget kraftigt lys om natten. I kan også have en rød pære i en lampe ved sengen, da rødligt lys er mindre opkvikkende for hjernen.


4ae74cfbb5a493ce6413f4da449487c6
1-3 måneder
engodstart.dk
2021.25
Nu begynder din baby stille og roligt at kunne kende forskel på nat og dag, og det kan begynde at sove lidt længere stræk om natten. De fleste spædbørn har dog fortsat brug for at få mad relativt ofte. Det er derfor helt normalt, hvis din baby vågner hver anden eller tredje time – også om natten.

I alt sover spædbarnet omkring 14-15 timer i døgnet på dette tidspunkt. Din baby vil typisk sove kortere lure om dagen. Begynd i denne periode at vænne baby til, at det skal i seng på faste tidspunkter, da det kan hjælpe med at stabilisere døgnrytmen.


9e2dd3fa2c0a53b3c8a4fb9135aa5c34
3-6 måneder
engodstart.dk
2021.25
En baby i denne alder begynder at kunne få en mere stabil døgnrytme, og kan sove omkring fem timers sammenhængende søvn. Om dagen har baby brug for at sove lur tre-fire gange.

I alt sover baby omkring 14-15 timer. Langsomt begynder din baby at kunne klare sig med mindre søvn om dagen, i takt med at det kan sove flere timer ad gangen om natten.  
 Et putteritual med faste gentagelser kan skabe tryghed og smitte positivt af på søvnen.


ff4f73440e7c58bc7ca1a33e18d094d5
6-12 måneder
engodstart.dk
2021.25
Er din baby i denne alder, vil det ofte have brug for tre lure i løbet af dagen, som efterhånden skæres ned til to. Typisk vil barnet have behov for en lur om formiddaggen og en-to lure om eftermiddagen.

Der kan være stor forskel på, hvor ofte og hvor længe babyer i denne alder sover. Det afhænger blandt andet af din babys temperament og jeres sovevaner i familien. Mange babyer vil begynde at kunne sove 6 timers sammenhængende søvn om natten.

Når tænderne begynder at komme frem, kan din baby dog sove mere uroligt end det plejer. Du kan forvente, at din baby sover omkring 14-15 timer i døgnet samlet set.


58014c3d655a4802b4785a2f0fd0804e
1-2 år
engodstart.dk
2021.25
Et barn i denne alder har et søvnbehov på 12-14 timer om døgnet. Dit barn vil sikkert have behov for en lur både om formiddagen og eftermiddagen. Fra omkring 1,5 års-alderen bliver behovet for søvn om dagen dog mindre, og dit barn kan efterhånden klare sig med en enkelt lur – ofte efter frokost.

Dit barn vil altså være mere og mere vågent om dagen, og sove mere om natten. Når der sker ændringer i dit barn liv, som opstart i vuggestue eller dagpleje, kan nattesøvnen dog også godt være lidt mere urolig.


25247c05dbfa0a3828cc0a62de8e2541
3 år
engodstart.dk
2021.25
I denne alder sover barnet typisk 12-14 timer i døgnet. Dit barn kan stadig godt have brug for en lur om dagen - især i forbindelse med børnehavestart, hvor der kan være mange nye indtryk.

Hvis dit barn sover middagslur og har svært ved at sove om aftenen, kan du prøve at skære ned på luren eller helt droppe den. Et alternativ kan også være, at barnet ikke sover, men blot får lov til at ligge og slappe af midt på dagen.


5a970f2951ef1ed24bfe1b27c8e10ea3
2021.25
engodstart.dk
bf9eee28ab32eb2914a31747225809fb
Hvor meget skal en baby sove?
engodstart.dk
2021.25
Babyer sover meget forskelligt.  
 En baby på under 1 år har typisk brug for at sove 15 timer i døgnet, mens et helt nyfødt barn sover op mod 20 timer i døgnet.

En nyfødt sover ofte kun 2-4 timer ad gangen om natten, men fra 6-ugers alderen kan dit barn begynde at sove lidt flere timer i streg. Dog sjældent mere end 5-6 timer.

Når dit barn er omkring 1 år, begynder det at kunne sove otte timer eller mere ad gangen om natten.


211623811a021ca8fe1853a03e14afec
Hvor skal en baby sove?
engodstart.dk
2021.25
Om natten skal din baby enten ligge i en tremmeseng eller sammen med jer i jeres seng. Sundhedsstyrelsen anbefaler, at baby sover i sin egen seng.

En mellemting kan være en såkaldt ”bedside crib”, der kan beskrives som en halv tremmeseng, som bliver sat i forlængelse af din/jeres seng.

Mærk efter, hvad du eller I har lyst til, og hvad der fungerer bedst i jeres familie.  
 Nogle kan ikke holde ud at ligge tæt og vil gerne have god plads, mens det for andre fungerer godt at have baby tæt på, fordi baby på den måde finder tryghed, og det føles lettere, når man skal amme om natten.


34a873b023965069841ea2ae99645a15
Hvordan skal baby sove?
engodstart.dk
2021.25
For at undgå vuggedød skal din baby sove på ryggen. Når baby selv kan vende sig og også gør det i søvne, må det gerne sove videre på maven.

Hvis du selv er vågen, kan dit spædbarn godt sove på maven på dit bryst.

For at undgå vuggedød, skal din baby desuden ikke have det for varmt og skal ikke udsættes for passiv rygning under søvnen.


d7f458244265875dd8f4a77c2dcb9e72
Hvad skal baby sove i?
engodstart.dk
2021.25
Babyer kan sove i en natdragt. En nyfødt baby kan godt have kolde tæer, så husk strømper.

Spædbørn har ikke behov for at sove med pude, og det anbefales, at babyer hverken sover med puder, bamser eller stofbleer i sengen, da det øger risikoen for vuggedød. Din baby skal desuden have sin egen dyne eller tæppe. Samsover I, dur det altså ikke, at baby ligger under en af jeres dyner.

Der er kommet mange typer babydyner på markedet. Vær opmærksom på, at din babys dyne ikke er for varm. Du kan i stedet bruge et bomuldstæppe eller et voksendynebetræk, som du folder.

Din baby må ikke være svedigt, når det sover, så er det et tegn på, at det har det for varmt. Du kan tjekke, om baby er for varmt, ved at mærke det i nakken med to fingre. Hvis nakkehuden klistrer lidt til dine fingre, når du løfter dem, så har din baby det for varmt. Tag så et lag tøj af eller let lidt på dynen.

Er dit spædbarn sygt og har feber, skal det have meget let tøj på og sove med for eksempel et tyndt lagen over sig, så det kan komme af med varmen.


60007acbe3d87fc4480c29f0934d69f6
Kan babyer sove for meget?
engodstart.dk
2021.25
De fleste babyer sover meget, men de kan ikke sove for meget. De har brug for søvnen til at bearbejde de mange sanseindtryk fra de vågne timer.


c4c55fd7f2ad16b977a9b151d0e37a8d
Skal en baby sove på faste tidspunkter?
engodstart.dk
2021.25
Fra baby er cirka 3-4 måneder gammelt, kan man med fordel begynde at have faste sengetider. Det kan hjælpe din baby til at få en mere stabil døgnrytme og dermed også en bedre søvn.

Husk dog stadig at reagere, når dit spædbarn viser tegn på træthed, også selvom det er træt før den normale puttetid. Venter du for længe, når din baby er træt, kan det blive overtræt, hvilket kan gøre det sværere at putte.

Tegn på træthed kan blandt andet være, at dit spædbarn er rastløst og ikke gider hverken det ene eller det andet. Andre tegn kan være, at det gaber, får mere rynket bryn, bliver stiv i kroppen, giver sig, vender ansigtet eller blikket væk fra dig, og at det tager hænderne op til øjne og ører.


b5e155ede1033915bfda41b5d3a15651
Hvornår sover babyer igennem?
engodstart.dk
2021.25
Der findes mange definitioner på at sove igennem, og babyers søvn er meget forskellig. Derfor er det svært at sige, hvornår babyer sover igennem.

Det her er nogle af de mest almindelige definitoner på at sove igennem som baby i følge sundhed.dk:  
 - Sove fra midnat til klokken 5  
 - Sove 8 timer  
 - Sove fra kl. 22 om aftenen til kl. 6 om morgenen (som passer bedst med et normalt familieliv)

En baby på 4-5 måneder kan begynde at sove fem timers sammenhængende søvn, og de fleste børn kan sove omkring otte timers sammenhængdende søvn, når de er cirka 1 år.


4c0b48ada3f9956bc3bf1a3b58155751
Hvornår kan baby sove på eget værelse?
engodstart.dk
2021.25
Det afhænger helt af, hvad der passer jer. Hvis din baby stadig bliver ammet om natten, kan der være noget praktisk i, at I sover i samme værelse. Det gør det i hvert fald lidt lettere.

På et senere tidspunkt kan I nå til et punkt, hvor det giver god mening, at barnet får sit eget værelse. Det kan for eksempel være en løsning, hvis I begynder at forstyrre hinandens nattesøvn. I kan lade dørene stå helt åben, så I stadig kan fornemme hinanden lidt.

Har I et større værelse, kan I også starte med at flytte tremmesengen og baby længere væk fra jer forældres seng.


29c30d11ca69c48428565f6b41dd9aa8
Er det bedst, at baby sover lur udenfor?
engodstart.dk
2021.25
Nogle babyer sover bedst lur udenfor i barnevognen, men de kan også sagtens sove lur indenfor. Gør, hvad der fungerer bedst for jer, og hvad der praktisk er muligt.

Sover din baby udenfor, skal du være opmærksom på, at det ikke har det for koldt.


38f3cd95b46a22c488a90f7f97ebde06
Må jeg vække min baby, når det sover?
engodstart.dk
2021.25
Som udgangspunkt skal du ikke vække dit barn, når det sover. Børn sover naturligt, når de er trætte, og vågner igen, når de ikke har behov for mere søvn. Er dit barn spæd (0-4 måneder), kan det være nødvendigt at vække det for at amme, men når først din baby begynder at tage på, er det ikke nødvendigt længere. Baby vågner selv, hvis det er sultent.

Officielt anbefaler man derfor ikke at vække sin baby.

Er baby kommet ind i en uheldig døgnrytme, hvor det sover meget om dagen og er vågen om natten, så kan du ifølge sundhedsplejerske Anja Kreutzmann dog godt forsøge at regulere søvnen stille og roligt over tid.

Hun giver følgende eksempel:

”Hvis et barn på 4 måneder igennem længere tid har sovet fra kl. 19-23 hver aften og dernæst vågen til klokken tre om natten, så begynder man som forældre at være desperate efter at få en mere menneskelig døgnrytme. I det tilfælde kan jeg godt finde på at sige, at forældrene kan prøve at vække barnet kl. 22.45 og se om det efter et par dage medfører, at barnet bliver hurtigere træt og sover før klokken tre. Har det en positiv effekt, kan forældrene prøve at liste endnu 15 minutter af aftenluren i håb om, at barnet tilsvarende falder hurtigere i søvn. Pointen er, at hvis det ikke er et øjebliksbillede, men et mønster (4-5 nætter eller mere), så kan det være hjælpsomt for hele familiens trivsel, at man blidt og nænsomt forsøger at rykke babys rytme.”


ea2353bf861745df07acc5195d3b5afb
Skal min baby sove med sut?
engodstart.dk
2021.25
Det kan være lettere for din baby at falde i søvn med sut, men hvis den falder ud om natten, kan det forstyrre søvnen. Prøv derfor at lægge dit spædbarn til at sove uden sut, hvis du oplever, at søvnen bliver forstyrret om natten på grund af sutten, der ryger ud.


494fcfae59f5e82435f69396b5d8e906
Skal baby ammes/have flaske inden sengetid og om natten?
engodstart.dk
2021.25
Amning eller flaske inden sengetid kan være dejligt for dit spædbarn og få det til at falde til ro, men det er ikke noget man SKAL gøre, hvis baby ikke er sultent. Er I i tvivl, så tilbyd bryst/flaske og se om baby har lyst til noget mælk.

En baby på under 6 måneder har tit brug for at få mad om natten.


2c8af5c13dac01a265e070a3534e3b53
2021.25
engodstart.dk
18e866a1d3de20d205d57a2be1b44b23
1. Deltag i de fælles arrangementer 
engodstart.dk
2021.25
Sommerfest, forældremøde, lysfest. I løbet af et år er der ofte rigeligt med arrangementer, hvor du kan møde de andre forældre. Benyt lejligheden til at få talt med nogen, du måske ikke kender så godt.


89f094ee5d6dd27c15ca64cf847c87d6
2. Hils på de andre hver dag 
engodstart.dk
2021.25
Man har travlt og vil gerne hjem lidt hurtigt. Alligevel kan det være en god idé lige at få øjenkontakt med de andre forældre i garderoben og hilse på hinanden. Det føles rart at få et smil. På sigt er det med til at opbygge en relation og kan gøre det nemmere fx at lave legeaftaler.


b08cf464980a719231d3d53e131e51b0
3. Sig hej og farvel til de andre børn 
engodstart.dk
2021.25
Det virker meget inkluderende at hilse på eller sige farvel til de andre børn på stuen og ikke kun til de voksne.


dec5308ac98d28a589c32a16058acf5a
4. Tag hensyn til de andre børn 
engodstart.dk
2021.25
Hvis du gerne vil have personalets opmærksomhed, er det vigtigt at være opmærksom på, om han eller hun er optaget af andre børn. Måske skal du vente lidt med din henvendelse, til han eller hun har hjulpet, trøstet eller færdiggjort en leg, eller du kan ringe, sms’e eller aftale et møde på et senere tidspunkt.


f5bac2e1373e366e31abd528784f67dc
5. Tal pænt om andre børn til dit eget barn 
engodstart.dk
2021.25
Konflikter mellem børn opstår. Det vigtige er den måde, du reagerer på konflikterne. For din reaktion farver, hvordan dit barn forstår konflikten. Udsagn som: ”Måske var det svært for ham at være med i legen, siden han bliver så vred,” lærer dit barn at nedskalere konflikten ved at se det fra den andens perspektiv.


1183607ddc151d288cae545ddfaed6d6
6. Tal om de andre børn derhjemme
engodstart.dk
2021.25
Når du snakker med dit eget barn om de andre børn i børnegruppen, hjælper du barnet med at se, forstå og anerkende alle børn, og det kan bidrage til stærkere fællesskaber i dagtilbuddet.


2cfdfa02585b18701f657c925ec50fb2
2021.43
engodstart.dk
b22b9d42fb361031b2c38997bdcd12ed
16-20 uger: Skeptisk over for fremmede
engodstart.dk
2021.43
Når dit barn er 4-5 måneder, begynder det at blive mere observerende.

Du kan opleve, at dit barn bliver mere skeptisk over for fremmede og måske ikke længere vil holdes af andre. Den separationsangst, babyer ofte viser, når de er omkring fire måneder, kan være frustrerende.

Husk, at det kun er et udtryk for en helt naturlig udvikling hos dit barn. Det handler ikke om, at barnet bevidst afviser nogen, men om at det aktivt tilvælger de personer, det er tryggest ved i en periode, hvor det ikke kan overskue for mange indtryk.

Barnet suger i denne periode til sig af læring og bruger sin krop mere og mere. Det begynder blandt andet at kunne trille fra ryg til mave.

Du kan opleve, at det i højere grad søger din opmærksomhed og vil underholdes. Og samtidig vil du nok også opleve, at det prøver at kommunikere mere og mere, og nye lyde finder vej ud af munden.


c5d95fb90e5b7090bd98a68db1713755
2021.25
engodstart.dk
eae7c5111f71d30e78df61a33490f961
Sæt ord på den kommende fødsel - sammen
engodstart.dk
2021.25
Når man står overfor en fødsel, er det en god idé at gøre sig nogle tanker om, hvad der er vigtigt for lige netop dig. Vejen til en tryg fødsel starter ved at få reflekteret, mærket efter og overvejet, hvad der vil føles rigtigt, når fødslen går i gang.

Har du har en partner, så tænk tankerne sammen. I artiklen 'Sådan kan du forberede dig på rollen som forælder' kan du læse mere om, hvilke spørgsmål det kan være godt, at I vender i fællesskab.  
 Ingen fødsler er ens, og det er derfor også vigtigt at forberede sig på, at fødslen muligvis udvikler sig på en anden måde, end du havde ønsket. Du kan lave en liste med, hvilke ting du ønsker for din fødsel, men det er en fordel at vide, at det ikke altid er muligt at følge listen, da fødsler nogle gange udvikler sig anderledes end ønsket.

Tænk måske over de forskellige fødselsscenarier, der kan opstå, og skriv ned, hvad der vil være vigtigt for jer i de forskellige situationer.


b3d8bb0b36a2f5bffed98aeff684a579
Vær åben om, hvordan du har det
engodstart.dk
2021.25
Når man går og venter på at skulle blive forælder, er det naturligt at opleve en tvivl, der sniger sig på. Du kan blive ramt af tanker som:

• Er det nu det rigtige tidspunkt at få et barn på?  
 • Er vi rigtige for hinanden, og kan vores forhold holde?  
 • Er jeg overhovedet klar til at blive forælder?

Bare rolig. Tankerne er naturlige og i de fleste tilfælde blot en konsekvens af, at du står midt i en proces, hvor du overvejer forhold i livet, du ikke før har tænkt så meget over. Det kan for mange være en hjælp at være åben om overvejelserne og dele dem med andre.

Oplever du, at tvivlen tager overhånd, og at du er trist i længere perioder af din graviditet, er det dog vigtigt, at du stopper op og reagerer på det. Tal med din konsultationsjordemoder eller din læge om det.


61679019f1dcfa8f0b8df74b7d47f91d
Søg viden og kom helt ned i børnehøjde
engodstart.dk
2021.25
Du kan også forberede dig på forældrerollen ved for eksempel at låne bøger på biblioteket eller søge viden her på engodstart.dk og tilsvarende sider på nettet.  
 Har du venner eller familie med små børn, så brug tid sammen med dem. Tilbyd at pas deres børn, eller kig forbi med aftensmad og giv en hånd med, når barnet skal skiftes eller gøres klar til at sove. På den måde får du et indblik i, hvordan det er at være sammen med små børn, og forældrene kan dele ud af deres erfaringer.  
 Ligesom fødsler er forskellige, så kan den første tid som familie også opleves forskellig fra par til par. Men udnyt alligevel, at du har mulighed for at få et indblik i, hvordan det er for dem, du kender.

Du kan for eksempel spørge ind til helt lavpraktiske ting såsom:  
 • Hvordan får de barnet til at sove?  
 • Hvad synes de er bedst at prioritere i rollen som forælder?  
 • Hvordan fordeler de opgaver og pligter mellem sig?

Det er helt i orden at være i tvivl om mange ting. Husk på, at andre forældre har stået med mange af de samme overvejelser.


8b2fd9c351aa03a41f9f8b4c4d959bf9
En sund baby i en sund krop
engodstart.dk
2021.25
Dette råd gælder særligt dig, der er gravid og bærer barnet. Din trivsel har nemlig stor betydning for det ufødte barns udvikling.

Spis sundt, som de officielle kostråd anbefaler det og hold din fysiske form ved lige, hvis din krop tillader det.

Reagér, hvis bekymringerne tager overhånd  
 Det er helt normalt at have bekymringer om både fødsel og forældreskab. Det er dog vigtigt at få talt højt om dem og mærket efter, om de er gode, eller om de overskygger glæden ved at skulle være forælder. Prøv at mærke efter, hvordan du har det. Vil du gerne tale om det? Eller får du nærmere ondt i maven?  
 Hvis det sidste er tilfældet, så er det værd at være opmærksom på, at det ikke udvikler sig til en form for angst. Tankerne kan få dig til at trække dig fra at deltage i fødselsforberedelse eller fra tilbud om scanninger og jordemoderkonsultationer. Og det er langt fra det rigtige at gøre. Der er netop behov for, at du får talt ud om, hvordan du har det, så dine bekymringer ikke udvikler sig til angst eller frygt. Din konsultationsjordemoder kan hjælpe dig med at få styr på dine bekymringer eller hjælpe dig videre, hvis du har brug for mere intensiv hjælp.  
 Dit fødested har mulighed for at tilbyde et særligt tilrettelagt forløb til dig, så du kommer så godt igennem fødslen som muligt.  
 LÆS OGSÅ: Sårbar gravid – et tilbud om ekstra støtte


db93dfea47910c7be77eccf93e4097b8
Reagér, hvis bekymringerne tager overhånd
engodstart.dk
2021.25
Det er helt normalt at have bekymringer om både fødsel og forældreskab. Det er dog vigtigt at få talt højt om dem og mærket efter, om de er gode, eller om de overskygger glæden ved at skulle være forælder. Prøv at mærke efter, hvordan du har det. Vil du gerne tale om det? Eller får du nærmere ondt i maven?

Hvis det sidste er tilfældet, så er det værd at være opmærksom på, at det ikke udvikler sig til en form for angst. Tankerne kan få dig til at trække dig fra at deltage i fødselsforberedelse eller fra tilbud om scanninger og jordemoderkonsultationer. Og det er langt fra det rigtige at gøre. Der er netop behov for, at du får talt ud om, hvordan du har det, så dine bekymringer ikke udvikler sig til angst eller frygt. Din konsultationsjordemoder kan hjælpe dig med at få styr på dine bekymringer eller hjælpe dig videre, hvis du har brug for mere intensiv hjælp.

Dit fødested har mulighed for at tilbyde et særligt tilrettelagt forløb til dig, så du kommer så godt igennem fødslen som muligt.


e44d9e31c3f06bf748bd9b90d5503fb9
2021.25
engodstart.dk
f47bf61f7477bbd8a0cb64ddf6e2af31
1.  Sæt dig ind i, hvad amning går ud på, så du er forberedt
engodstart.dk
2021.25
Undersøg for eksempel, hvilke fordele der er ved at amme, og tal sammen om jeres ønsker og tanker om amning. I kan også begge tjekke op på ammestillinger og sutteteknik inden fødslen. På den måde vil du være forberedt, så du kan hjælpe med at se, om babyen får rigtig fat, og rette til, hvis der er behov for det.


848700c1cd839978bcc3c47d152e47bd
2. Støt din partner
engodstart.dk
2021.25
Tal på forhånd om, hvordan din partner tænker, hun har mest brug for støtte. Hvad forestiller I jer kan hjælpe, hvis amningen volder udfordringer?

Accepter og vær forberedt på, at ammeforløbet kan gå op og ned, og at din partner den ene dag kan synes, at det går godt, og den næste dag kan være frustreret og i tvivl. Det er ikke sikkert, at der er noget konkret, du kan gøre, andet end at forsikre hende om, at du synes, hun gør det godt. En støtte kan også være at søge svar på de spørgsmål, I har, hvis I støder ind i ammeproblemer. Her på engodstart.dk finder I en række artikler om amning, men det kan ofte også være godt at søge råd og vejledning hos jeres sundhedsplejerske.


5efe8344371fba6d3dd4b79574847137
3. Sørg for at skærme jeres lille familie
engodstart.dk
2021.25
Der er brug for ro de første dage og uger, så I alle kan lære jeres nye roller og hinanden at kende. Nogle nybagte forældre venter med at få barselsbesøg, til der er gået et stykke tid, andre vil gerne have besøg, men er opmærksomme på, at det ikke bliver for meget. Det er meget individuelt og handler mest af alt om, at I mærker efter og passer på jer selv.

Husk, det er okay at aflyse et besøg, hvis I ikke har overskud.


b8d122c94fe9a205a2250eb7253881cc
4. Bak op – både praktisk og mentalt
engodstart.dk
2021.25
Det kræver meget energi at amme. Det, du som partner kan gøre, er at støtte din partner med både opmuntring og praktiske opgaver.

Tag ansvar for de praktiske gøremål i jeres hjem og vær opmærksom på, at hun får nok at spise og drikke. Rigeligt med væske og den rette ernæring gør det lettere at få mælkeproduktionen i gang.


fe71d4c9607c4e73ac9f28b79a232e38
5. Tag barnet mellem amningerne
engodstart.dk
2021.25
Din tilknytning til barnet er også vigtig, og den kan du styrke ved at være så meget sammen med barnet som muligt mellem amningerne. Det giver også din partner mulighed for at hvile sig.

Faktisk er det kun amme-opgaven, som er forbeholdt mor. Alle andre opgaver som hud mod hud-kontakt, trøst, bleskift, putning og bad kan I være fælles om at klare. Din partner vil sikkert elske at få mulighed for en lur eller et bad, mens du ligger og putter med baby på maven.


0c5c5e3cadf60b474d3ca1f6a7d972fc
6. Forbered jer begge på, at det kan blive hårdt
engodstart.dk
2021.25
Det er helt naturligt, hvis både du og din partner kommer til at have dage, hvor I synes, at det hele er svært at være i. I skal vænne jer til nye roller, og samtidig er I trætte og følelsesmæssigt overvældede. Særligt i den første tid skal mor bruge lang tid på at amme, og det kan give dig en følelse af at være overflødig. Husk på, at det er du langt fra.

Jeres baby har rigtig meget brug for dig mellem amningerne, og din partner har brug din støtte og opbakning. Tal sammen, når I mærker, at det er hårdt. Og ræk ud efter hjælp, hvis I får behov for det.

